Жумақул Қурбонов: «Ҳаёт ўзи устоз экан» (2012) - www.ziyouz.uz\nБош саҳифа МатбуотҲозирги давр матбуотиЖумақул Қурбонов: «Ҳаёт ўзи устоз экан» (2012)\nМен туғилган Кўҳнашаҳар қишлоғи Қашқадарёнинг қуйи оқимида жойлашган. Унинг кунботар томонида машҳур Занжирсарой қалъасининг харобалари, кунчиқар томонида эса Абдуллахонга нисбат бериладиган, бироқ халқ орасида Бекча деб аталадиган сардоба бўларди. Болалигимда қўй ҳайдаб юриб Занжирсарой харобаларининг сап-сариқ ғиштларига қараб чуқур хаёлга чўмардим. Ғиштлар орасидаги ганчда қолган меъмор устанинг бармоқ излари хаёлимни узоқ ўтмишга судраб кетарди. Қумга чўкиб бораётган сардобанинг улкан гумбази устига тирмашиб чиқиб, олис-олисларга термулиб ўтиришни яхши кўрардим.\nПишиқ ғиштдан қурилган сардоба гумбази ёнида ўша пайтларда пахса деворли уйнинг харобалари бўларди. Бир куни шу харобалар ҳақида сўраганимда бобом “Бу харобалар Мулла Жумабек қурдирган работнинг қолдиқлари” деган эди.\nБу қизиқишларим мени тарихимизнинг қора кунлари бўлган, шўро ҳокимиятининг илк йилларини ўрганишга ундади. “1917-1924 йилларда Туркистонда миллий мустақиллик учун кураш” мавзусини олиб, илмий ишни ёзиш жараёнида архив ҳужжатларини титкилар эканман бир неча ҳужжатларда Мулла Жума номига ҳам кўзим тушди. Бироқ бу шахс ҳақида бошқа ҳеч қандай маълумот ололмадим.\nЭл оғзига қулоқ тутдим. Гап-сўзларга қараганда, Мулла Жума йигирманчи йилларда шўролар тузумига қарши имкон қадар курашган, ҳатто атроф қишлоқларни бирлаштириб, мустақил беклик тузган экан!\nМулла Жума беклик қилган даврда унинг ҳудудида учта сардоба бўлиб, бек барча сардобаларнинг обод бўлишига, йўловчиларнинг қўниб, ҳордиқ чиқаришлари учун работлар қурилишига катта эътибор берган. Сардоба сувини ифлослантиришга йўл қўймаган. Бу ишга журъат қилганларни аёвсиз жазолаган.\nАлғов-далғов, ит эгасини танимайдиган йигирманчи йилларда қароқчи-ю талончиларнинг куни туққан эди. Мулла Жума ўша пайтда катта саҳнага чиқиб, элни шу унсурлардан тозалайди. Паҳлавон келбатли бу йигит ҳақиқий мерган ҳам экан. Унинг довруғидан чўчиган ўғри-қароқчи унинг беклигига қадам боса олмайди. Бироқ, 1924 йилга келиб анча оёққа туриб олган шўро ҳукумати Мулла Жума беклигини тугатади. Ҳали йигирма бешга кириб-кирмаган бекнинг ўзи отиб ташланади. Архивларда у ҳақдаги маълумотлар узуқ-юлуқ. Баъзи ҳужжатлардагина унинг номи “Сариқ қишлоғидаги банда бошлиғи Мулла Жума…” қабилида келтирилади холос. Бироқ халқ ичида унинг қаҳрамонлиги тўғрисида турли айтимлар юради. Мен «Сардоба» романини ёзиш жараёнида мана шу ривоятнамо воқеаларга таянишни афзал билдим.\nЎша пайтларда ривоятларни йиғаётиб, бир кун келиб бирон бир асаримда ишлатаман, деган ниятим йўқ эди. Уларни шунчаки қизиққаним учун тўплагандим. Бироқ орадан йиллар ўтиб бу маълумотлар “Сардоба” романи яралиши учун зарур хом ашёга айланди.\nБобом Қурбон бобо яхшигина маълумот олган зиёли киши эди. Қишлоқда обрўси баланд, ҳеч ким у кишининг гапини икки қилишга ботина олмасди. Жуда кўп ривоят ва достонларни ёд биларди. Қишнинг узун тунларида бобомнинг сандалли хужрасига йиғилиб олиб еттинчи лампа ёруғида бобомнинг оғзига термулганча бир ривоятни тинглаб ўтирардик. Баъзан бирор-бир асар устида ишлаётганимда, ўша пайтлар, бобомнинг айтган ривоятлари эсимга тушиб кетади. Унинг салобатли, бироқ майин овози қулоғим остида жаранглаётгандек бўлади. Бобомнинг ўткир нигоҳларини ҳис қиламан.\n“Сардоба – бир муштипар онанинг илтижоси ила бино бўлган Оллоҳ инояти.\nСардоба – онамиз бўлмаса бизни қутурган саҳро ютиб юборади…”\nБобомнинг Сардоба ҳақидаги ривояти шундай сўзлар билан якунланарди. Бобомнинг шундай ривоятларини эшитганимдан кейин, бу обидаларга бошқача кўз билан қарайдиган бўлдим. Ривоятлар шунчалик миямга ўрнашиб қолган эканки, “Сардоба” романини ёзиш жараёнида бобомнинг овозлари қулоғим остида жаранглаб тургандек бўлди.\n2010 йилда романни ўқиб чиққан марҳум устоз адиб, Пиримқул Қодиров “Жумақул, анчадан бери романчилигимизда асотир ва ривоятларга таянган асар кўзга ташланмаётган эди. Сизнинг “Сардоба”нгиз асотирлар романи бўлибди” деган эътирофларидан бошим кўкка етганди. Кейинчалик устоз роман чоп этилаётган паллада шу сўзларини кенгайтириб, “Асотирлар романи” номи билан китобга сўзбоши ҳам ёзиб бердилар.\nОтам Файзулла бобо саксон бешга кирди. Умрлари меҳнатда ўтганлиги учун Худога шукр, ҳамон бардам. Отам биз ака-укаларни ҳалолликка, тўғрисўзликка ўргатган. Меҳнатдан қочмасликка ундарди. Баъзан қаттиққўллик қилардилар, лекин адолат чегарасидан чиқмасди.\nОнам раҳматли Шарифа момо эса меҳрибон, юмшоқкўнгил аёл эди. Кўплаб эртак ва достонларни ёд биларди. Мен ҳарбий хизмат ўташга кетаётганимда тўшакка михланиб қолганди. Икки йил давомида ўринларидан турмай мендан хат кутар экан. Эшик “тиқ” этса аланг-жаланг бўлиб, “қара-чи, почтачи келдими” деяверар экан. Мен буни ҳис қилганимдан имкон топилди дегунча онамга хат ёзишга ҳаракат қилардим. Хизматдан қайтиб келганимда онамнинг ёстиқлари остида барча ёзган хатларим дасталаниб турганини кўрдим. Қайта-қайта ўқилаверганидан титилиб, рангги ўчиб кетган хатлар… Ўша пайтдаги урфга кўра ҳар бир мактубга икки сатр эпиграф ёзардим. Битта хатдаги эпиграфга икки томчи кўзёш тўкилгани сарғиш доғдан билиниб турарди. Онам хатни ўқиётганда йиғлаган эканлар-да…\n“Кўпдан бери юрагимни тирнар бир ғашлик,\nСоғинчда ва айрилиқда ўтмоқда ёшлик”.\nТалабалик йилларимда шоир дўстларим Очил Тоҳир, Нурулла Остон, Жамол Сирожиддин, Асрор Нурбоевлар билан ижарада бирга турардик. Дарсдан бўш пайтларда мен ҳикояларимни, шоирлар эса шеърларини кўтариб таҳририятлар эшикларини тақиллатиб чиқардик. Бирон газета ё журналда бир машқимиз босилиб чиқса кўчамизда байрам бўлиб кетарди. Лекин бундай ҳол ойда-йилда бир мартагина бўларди, холос.\n– Босмаса босмасин, – фиғони фалакка чиқиб, қалингина шеър дафтарини столга қарсиллатиб урарди Нурулла, – энди редакциясига қадамимни ҳам босмайман! Газета ўзингники бўлмаса бирон нарсанг ҳам чиқмас экан!\n“Нимага ҳикоянг бунча узун?! Газетанинг ярмини эгаллаб олибди!” – деб менга ташланиб қолса, “Шеърни ҳам аччиқ ичакдек чўзибсан, қара, учта шеърим сиғмай қолди!” деб Очил билан ғижиллашарди.\nМен Муборак туманида ишлардим. Истиқлолнинг дастлабки йиллари эди. Туманда Ўзбекистон халқ шоири Абдулла Орипов билан учрашув ўтказадиган бўлдик. Машҳур шоирни туман чегарасида кутиб олдик. Бизни таништиришганда Абдулла ака қучоғини очиб келди.\nУчрашув кўнгилдагидек ўтди. Кейин Абдулла акани Занжирсарой қалъасининг харобаларига, сардобаларга олиб бордим. Шу обидалар ҳақидаги ривоятларни айтиб бердим. Шуларни бир ёзсангиз қандай бўларкин, деб маслаҳат бердилар. Орадан бир неча йил ўтиб “Сардоба” романининг биринчи китоби Абдулла аканинг сўзбошиси билан дунё юзини кўрди.\nЎзбекистон халқ ёзувчиси Ўткир Ҳошимов билан ҳам Муборакда танишганман. У кишига мўъжазгина ҳикоялар тўплами бўлган “Қоракўз”ни тақдим қилдим. Ўткир ака ҳикояларимни ўқиб кўриб:\nЎша пайтларда битта қиссани қоралаб қўйгандим. Шуни айтдим.\nОрадан ҳеч қанча вақт ўтмай “Чорраҳа” номли қисса ва ҳикоялар тўпламим Ўткир Ҳошимов сўзбошиси билан чоп этилди.\nБундай номдор ижодкорларнинг асарларимга бўлган муносабати мени ҳамиша тўлқинлантириб келган. Албатта, турмушда кўп нарсаларни кўриб кўзим пишди. Аслида ҳам ҳаёт ўзи устоз экан.\nСаксонинчи йиллар эди. Бир дўстимнинг отаси уйга кириб келди. Унинг айтишича, ўғли бир кўзи кўр қизга уйланмоқчи экан. Туппа-тузук, тўрт мучаси соғ қизлар турганда бундай қизнинг нимасига учганига тушунолмай отанинг жиғибийрони чиқарди. Отанинг сўзларидан шу маълум бўлдики, ўзи ҳам, хотини ҳам унинг бир кўзи кўр қизга уйланишига қарши. Бироқ ўғли икки оёғини бир этикка тиқиб олганча “Шундан бошқасига уйланмайман” деб турганмиш. Ота бечора чиқмаган жондан умид, қабилида ҳеч бўлмаса, дўстининг гапига кирар деганича менинг олдимга келган экан.\nСўрамасам ҳам нега бир кўзи кўр қизга уйланмоқчи эканлигини айта бошлади.\nБолалигида шаҳардаги қариндошиникига борганида, тош отиб ўйнаб туриб тасодифан бир қизчани ногирон қилиб қўяди. Қўрққанидан буни ҳеч кимга билдирмайди. Орадан йиллар ўтиб буни унутиб ҳам юборади. Лекин яқинда бу қиз унинг машинасига ўтиради ва у ўзи ногирон қилган қиз эканлигини билгач, унга уйланишга, уни бахтиёр қилиб айбини ювишга қарор қилади. Бор гап шу. Гарчи отасига ваъда берган бўлсам-да, унинг бу олижаноб аҳдидан қайтармасликка қарор қилдим. У айтиб берган воқеадан анчагача таъсирланиб юрдим. Кейин эса шу воқеа асос қилиб олинган “Қоракўз” номли ҳикоя дунёга келди.\nЎтган асрнинг 70-йиллари сўнгида университетни тугатиб, “Қашқадарё ҳақиқати” газетаси таҳририятига ишга келдим. Таҳририят маданият бўлими ходимиман. Газетада чоп этиладиган бадиий асарлар ҳам бизнинг қўлимиздан ўтади. Бўлимнинг папкасида ётган асарлар орасида таниқли адиб Самар Нурийнинг бир нечта ҳикоялари бор экан. Бадиий пухта, ширали тилда ёзилган бу ҳикоялар мени ўзига ром этди. Бу ҳикоялар бирин-кетин чоп этилди. Бир оздан кейин Самар акадан худди шундай ҳикоялардан яна бир нечтаси келди. Мен Самар аканинг бунчалик сермаҳсуллигидан, ёзганда ҳам барчани қойил қолдирадиган даражада ёзишидан ҳайратланардим. Самар аканинг фалокатга йўлиқиб, бир ўлимдан қолганини, йиллаб тўшакда ётганини, ногирон бўлиб қолганини, унинг ёлғиз овунчоғи шу ижод бўлиб қолганини ҳамкасбларидан эшитиб устозга нисбатан ҳурматим минг карра ошди.\nБир куни таҳририятга Самар Нурийнинг ўзи кириб келди. Барчамиз унга пешвоз чиқдик. Орқаваротдан “ўзбек Островскийси” деб атайдиган адибимиз билан қўл олишиб кўришиш биз бошловчи ижодкорлар учун фахр эди. Устозни хонадаги яккаю ягона, шалоғи чиққан оромкурсига ўтқазиб, қўлларига бир пиёла чой тутқаздик. Самар ака бу ердаги барча ходимларни яхши танирди. Бироқ мен янги ходим, Самар ака билан танишиб улгурмаган эдим. Самар аканинг менга “танимайроқ турибман” дегандай қарашларига, орамиздаги энг гапдон, ҳатто Самар акага ҳам ҳазил қилишга ботина оладиган Муҳаммад Очил жавоб қайтарди:\n– Эринчоқ ёзувчининг битта баҳонаси бор: “Илҳом келмаяпти” деб, саланглаб юраверади. Аслида илҳом дангасадан қочади. Бирон нарса ёзаман, деган ижодкор илҳомни ўзи чақириб олиши керак. Менинг сермаҳсуллигимга келсак, ҳар куни эрта тонгдан ёзув столига ўтираман. Икки сатрни қоралашим билан буёғи ўзи қуйилиб келаверади.\nЖумақул Қурбонов Қашқадарё вилояти, Муборак тумани, Кўҳнашаҳар қишлоғида 1955 йил таваллуд топган. Тошкент Давлат Университетида, Қарши муҳандислик иқтисодиёт институтларида таҳсил олган. Сиёсий фанлар номзоди. Ўзбекистон Ёзувчилар уюшмаси аъзоси. Жумақул Қурбонов «Қоракўз», «Чорраҳа», «Сардоба» каби асарлар муаллифи.\n«Ёшлик» журналининг 2012 йил 4-сонидан олинди.\n← Аввалги Аввалги Илҳом Зойир. Қоғоз пули (ҳажвия)\nКейинги → Кейинги: Жумақул Қурбонов. Вафодор (ҳикоя)


Блоггернинг Вақф фонди раҳбарига қилган ёлғони тасдиғини топмади - zarnews.uz\nБлоггернинг Вақф фонди раҳбарига қилган ёлғони тасдиғини топмади\n27 май куни ижтимоий тармоқларда “Вақф” фонди ҳақида асоссиз гаплар тарқалди. Фонд ҳақида турли гап-сўзлар айтила бошланди. Нима эмиш, вақф мулклари сифатида ўтказиб берилган хонадонларда Фонд раҳбари яшаётгани иддао қилинган, деб ёзмоқда “Вақф” фонди матбуот хизмати.\nБугун “Фейсбук” ижтимоий тармоғидаги “Саидқосим Бухорий” номли блоггер ўзининг профилида “Мажбур бўляпман дўстларим. (Рамазон ойи Аллоҳ ўзи кечирсин)” сарлавҳали ёлғон ва туҳматга тўла ёзувлари эълон қилинди. Гўё вақф мулки сифатида ажратилган хонадонда Фонд раҳбарининг ўзи яшаётган эмиш, яна уйи ёнган хонадонларга “Вақф” фонди томонидан китоблар бериш ўрнига, анна шу хонадонларни беришни айтилган.\nТеглар: Вақф фонди\n"Вақф" хайрия жамоат фонди яна бир хайрия тадбири ўтказди\n"Вақф" фонди Маккаи мукаррамада яна бир хайрли ишга қўл урди\n«Ҳазрати Довуд» зиёратгоҳи энди тартибга тушади


Москвада ўтказилган XVI халқаро Қуръони карим мусобақасида Эрон вакили ғолиб бўлди\n12:29 / 16.10.2015\nШу йилнинг 11 октябрь куни Россия пойтахти Москва шаҳри "CROCUS CITY HALL"мажмуасида XVI Москва халқаро Қуръон қорилари мусобақаси бўлиб ўтди.\nРоссия мусулмонлари дииний бошқармаси муфтийлар кенгаши раиси шайх Равил Гайнутдин таъкидлаганидек, Москва анъанавий Қуръони Карим мусобақаси дунёдаги нуфузли Қуръони Карим танловлари қаторидан ўрин олган. Унда 44 мамлакатдан Қуръони Карим ҳофизлари иштирок этди.\nСаралаш беллашувларидан сўнг 6 нафар мамлакат аъзолари мусобақанинг финал босқичига йўл олди (Жазоир, Эрон, Яман, Кувайт, Саудия Арабистони, Танзания).\nҲакамлар ҳайъати қарорига кўра, Эрон ислом Республикаси вакили Мусо Мўтамеди қори мусобақа ғолиблигини қўлга киритди. Иккинчи ва учинчи ўринларни яманлик қори Зоид Абдуллатиф Абдуллоҳ Ал-Саноий, ҳамда танзаниялик ҳофизи қуръон – Умар Абдуллоҳ Салим эгаллади.\nМаълумот ўрнида, мусобақада бу йили Россия Федерациясидан 16 ёшлик доғистонлик Билол Абдулхолиқов иштирок этди.\nXVI Москва халқаро Қуръон қорилари мусобақаси доирасида ислом маданияти ва Қуръони каримнинг тарихига оид кўргазма ташкиллаштирилди.\nКўргазмада Қуръони Каримниг ноёб тарихий нусхалари намойиш этилди. Шунингдек, "Arabic Calligraphi Center Easyarabic" жамияти томонидан тажвид қоидалари ҳақида маҳорат дарслари ташкил қилиниб, ҳаттотлик санъати билан ҳам таништириб ўтилди. Кўргазмага ташриф буюрганлар бу борада ўзларини қизиқтирган саволларига жавоб олишди.\nКўргазма меҳмонлари Саудия Арабистонининг хурмо экспорт қилувчи машҳур "KupiFinik" ҳамда чой ишлаб чиқарувчи "Maqam" корхоналари маҳсулотлари билан танишиш имконига бўлишди.


Хоразмлик Тожигул Кенжаева нега Бош прокурорнинг хонасига бостириб кирмоқчи бўлди? (видео) - Халқ сўзи\nХоразмлик Тожигул Кенжаева нега Бош прокурорнинг хонасига бостириб кирмоқчи бўлди? (видео)\n14:21 26 Июль 2018 Жамият\nХоразмлик Тожигул Кенжаева ноҳақ ишдан бўшатилганини айтиб, Бош прокурорнинг хонасига бостириб киришга уринди. Бу ҳақда “Ўзбекистон 24” каналида эфирга узатилган кўрсатувда айтиб ўтилди.\nЖурналистнинг фикрича, хоразмлик аёл одоб меъёрларига риоя қилмаган ва сабрсизлик қилиб, прокурорнинг хонасида зўравонлик билан киришга уринган. Хўш, аслида у ҳақмиди? Бу саволга қуйидаги видео орқали жавоб олиш мумкин:


Хилма-хил Санта-Клауслар: сеҳргар бўлиш осонми - 19.12.2017, Sputnik Ўзбекистон\nХилма-хил Санта-Клауслар: сеҳргар бўлиш осонми\nНицца шаҳрида ўтказилаган анъанавий Рождество чўмилишлари, Будапештдаги югуриш марафони ва Марсельда байкерларнинг ҳайрия пойгаси – бу Санта-Клаус сеҳрли... 19.12.2017, Sputnik Ўзбекистон\n14:40 19.12.2017 (янгиланди: 14:56 19.12.2017)\nНицца шаҳрида ўтказилаган анъанавий Рождество чўмилишлари, Будапештдаги югуриш марафони ва Марсельда байкерларнинг ҳайрия пойгаси – бу Санта-Клаус сеҳрли костюмини кийиш учун сабаб топадиган шаҳарларнинг қисман рўйхатидир\nТурли хорижий давлатларда янги йил байрамига тайёргарлик жараёнининг ёрқин лаҳзалари билан Sputnik фото жамланмасида танишингиз мумкин.\n© Sputnik / Oksana Dzhadan / Фотобанкка ўтишРига шаҳрида Санта-Клаусларнинг югуриш марафони иштирокчилари.\nРига шаҳрида Санта-Клаусларнинг югуриш марафони иштирокчилари.\n© AFP / Joseph BarrakБейрут шимолидаги тарихий Библос шаҳрида денгиз курортида мода танловида K-Lynn Lingerie либоси намойиши, Ливан - 2009 йил 19 июль.\nБейрут шимолидаги тарихий Библос шаҳрида денгиз курортида мода танловида K-Lynn Lingerie либоси намойиши, Ливан - 2009 йил 19 июль.\n© AFP / Anne-Christine PoujoulatСанта-Cлаус сифатида кийинган байкерлар MUCEM олдидан касалхонага болалар учун совғаларни етказиш учун йиғилишмоқда, Франция Марсель - 2015 йил 20 декабрь.\nСанта-Cлаус сифатида кийинган байкерлар MUCEM олдидан касалхонага болалар учун совғаларни етказиш учун йиғилишмоқда, Франция Марсель - 2015 йил 20 декабрь.\n© AFP / Valery Hache2012 йил 23 декабрь Монако шаҳрида Санта Клаус кийимида анъанавий Рождество чўмилиши.\n2012 йил 23 декабрь Монако шаҳрида Санта Клаус кийимида анъанавий Рождество чўмилиши.\n© AP Photo / Lee Jin-Man2004 йил 22 декабрь Сеул шаҳрида байрамона тадбир иштирокчилари.\n2004 йил 22 декабрь Сеул шаҳрида байрамона тадбир иштирокчилари.\n© AFP / Attila KisbenedekБудапешт шаҳридаги Санта-Клаус югуриш марафонида тасвирга олинган сурат. 2016 йил 11 декабрь.\nБудапешт шаҳридаги Санта-Клаус югуриш марафонида тасвирга олинган сурат. 2016 йил 11 декабрь.\n© AP Photo / Polfoto/Kristian Linnemann2011 йил 19 июлда Дания пойтахти Копенгаген шаҳрининг марказида Санта-Клаусларнинг бутунжаҳон конгресс анжумани ўтказилди.\n© AP Photo / Polfoto/Kristian Linnemann\n2011 йил 19 июлда Дания пойтахти Копенгаген шаҳрининг марказида Санта-Клаусларнинг бутунжаҳон конгресс анжумани ўтказилди.\n© AFP / Patricia De Melo MoreiraПортугалиянинг Порто шаҳрида ўтказилган парадда Санта-Клаус кийимини кийиб олган аёллар. 2010 йил 11 декабрь.\nПортугалиянинг Порто шаҳрида ўтказилган парадда Санта-Клаус кийимини кийиб олган аёллар. 2010 йил 11 декабрь.\n© AFP / Valery HacheНицца шаҳрида Санта-Клаус костюмини кийиб олган қизлар, Франция 2014 йил 21 декабрь.\nНицца шаҳрида Санта-Клаус костюмини кийиб олган қизлар, Франция 2014 йил 21 декабрь.\n© AFP / Valery HacheГваделупа пляжида Санта-Клаус костюмини кийган аёл, Франция 2005 йил 24 декабрь.\nГваделупа пляжида Санта-Клаус костюмини кийган аёл, Франция 2005 йил 24 декабрь.\n© AFP / Delil SouleimanСанта-Клаус костюмида суриялик қизлар, 2015 йил 24 декабрь.\nСанта-Клаус костюмида суриялик қизлар, 2015 йил 24 декабрь.\n© AP Photo / Fernando LlanoВенесуэлада Санта-Клаус костюмида югуриш марафони, 2015 йил 13 декабрь.\nВенесуэлада Санта-Клаус костюмида югуриш марафони, 2015 йил 13 декабрь.\n© AFP / Jens Norgaard LarsenКопенгаген яқинида жойлашган паркда Санта-Клаус ёрдамчилари билан. 2004 йил 20 июль.\n© AFP / Jens Norgaard Larsen\nКопенгаген яқинида жойлашган паркда Санта-Клаус ёрдамчилари билан. 2004 йил 20 июль.\n© AFP / Justin TallisЛондонда Санта-Клаус костюмини кийиб олган кишилар, 2016 йил 10 декабрь.\nЛондонда Санта-Клаус костюмини кийиб олган кишилар, 2016 йил 10 декабрь.\n© AFP / Jung Yeon-JeСеул шаҳрида Санта-Клаус костюмини кийиб олган қизлар.\nСеул шаҳрида Санта-Клаус костюмини кийиб олган қизлар.\n© AFP / Marco BertorelloИталиянинг Турин шаҳрида 2017 йил 3 декабрда ўтказилган Санта-Клаус пойгаси. Ушбу ҳайрия тадбирида 20 мингга яқин кишилар қатнашди.\nИталиянинг Турин шаҳрида 2017 йил 3 декабрда ўтказилган Санта-Клаус пойгаси. Ушбу ҳайрия тадбирида 20 мингга яқин кишилар қатнашди.


Аллоҳ таоло борлиқни яратганда уни бирор нарсадан олиб яратган эмас. Аллоҳ барча нарсаларни яратмасдан олдин ҳам азалдан билур эди. Барча нарсаларнинг тақдир ва қазосини Унинг ўзи белгилаган. Бу дунёдаги ва охиратдаги ҳар бир нарса фақат унинг хоҳиши, илми, қазоси, қадари, Лавҳулмаҳфузга ёзиб қўйилиши билан бўлур. Лекин, ёзиб қўйиши тавсиф йўли биландир, ҳукм йўли билан эмас, яъни мажбурий эмас. Қазо, қадар ва хоҳиш – Аллоҳнинг азалий сифатлари. Фақат уларнинг моҳият ва кайфияти бандасига маълум эмас.\nЯратилмаган нарсани Аллоҳ таоло яратмай туриб йўқ деб билгани каби, уни яратгандан кейин қандай ҳолатда бўлишини ҳам билур. Шунингдек, мавжуд нарсани Аллоҳ таоло мавжудлигидаги ҳолатни қандай билса, унинг йўқ бўлиб кетиш ҳолатларини ҳам шундай билур. Яна Аллоҳ таоло тик турган кишини тиккалик ҳолатини қандай билса, у ўтиргач, ўтирган ҳолатини ҳам шундай билиб турур. Лекин бу билан Унинг илми ўзгариб қолмайди ёки янги илм пайдо бўлган бўлмайди. Ўзгариш ва турланиш махлуқот ва мавжудотларда содир бўлур.\nАҲЛИ СУННА ВАЛ ЖАМОА ЭЪТИҚОДИ: Аллоҳ таоло инсонни куфр ва имондан холи қилиб яратган\nАллоҳ таоло инсонларни яратганда куфр ва имондан холи қилиб яратган. Сўнгра уларни хитоб қилиб, баъзи нарсаларга буюрган, баъзи нарсалардан қайтарган. Шулардан кейин кимки куфрни танлаган бўлса, демак, у ўз ихтиёри билан ҳақиқатни инкор этгач, Аллоҳ толонинг тавфиқидан маҳрум ҳолда куфрни танлаган бўлур. Шунингдек, кимки имонни танлаган бўлса, у ҳам ўз ихтиёри, иқтидори, тасдиғи ва Аллоҳнинг тавфиқи ҳамда ёрдами билан имон келтирган бўлур.\nСалафийлар — ҳижрий еттинчи асрнинг охирларида Аҳмад ибн Таймия ал-Ҳарраний (661-728 ҳ.) бошчилигида, асосан аҳли сунна имоми — имом Ашъарий (р.а.) томондан талқин қилинган ақоидий ислоҳотларни рад қилиш билан ўртага чиққан тоифа. Аҳмад ибн Таймия ва унинг яқинларидан иборат саноқли шахсларнинг фикрича, имом Ашъарий (р.а.) таълимотида аҳли ҳадислар ақоидига зид бўлган мафкура ва қарашлар мавжуд бўлган.\nИбн Таймия ўз йўналишини “Манҳажу салафис-солиҳ” (салафи солиҳлар йўли), деган ном билан атайди. Ва ана шу манҳаж асосида ҳаёт кечириш кераклигини такидлайди. Натижада у асос солган оқимни унинг тарғиботчилари томондан “Салафийя”, деб танитила бошланди. Нимагаки, унда Ислом аҳкомлари замон талабига эмас, балки салафи солиҳлар даври —ҳижрий сананинг дастлабки уч асрига мос тарзда ижро этилишига жиддий аҳамият берилар ва шундай йўл тутишга тарғиб қилинар эди. Уларнинг айтишича, “салафийлик” йўли фақат китоб (Қуръони карим) ва суннати набавия асосига барпо қилинган бўлиб, унда Ислом дини аҳкомлари қайта жонлантирилади, унутилган ва ўзгартилган ҳукмлар асл ҳолига қайтарилади. Ислом бидъат ва ҳурофотлардан тозаланади, куфр ва ширкий ақидаларга барҳам берилади. Мана шу ғоя “салафийлик”нинг бошқа диний гуруҳлардан ажратиб турувчи энг асосий ғоясидир.\nИбн Таймия тарафдан “Исломни қайта жонлантириш, салафлар йўлига қайтиш” шиорлари остида, унга қадар бутун мусулмон умматида бўлмаган янги фикрлар, мужтаҳидлар ижмоъсига хилоф қарашлар, тўрт мазҳаб уламоларининг на фиқҳий ва на ақидавий асосларига мос бўлган ҳукмлар ошкор қилина бошлади.\nМасалан, унинг фикрича, Аллоҳнинг каломи қадим ва азалий эмас, балки ҳодис Аллоҳ томондан яратилган эди. Расулуллоҳ соллаллоҳу алайҳи васалламнинг муборак қабрини зиёратига бориш (агарчи ибн Таймияга қадар, қариб саккиз асрдан бери бутун Ислом оламида бу амал жорий бўлишига қарамасдан) бидъат ва залолатдир. Шунингдек, Расулуллоҳнинг туғилган кунларини нишонламоқ — мавлид байрами ҳам бидъат ва фойдасиздир. Расулуллоҳдан қолган асори атиқаларни табаррукан асраб-авайламоқ гўёки ширкдир. Расулуллоҳ ва бошқа азиз-авлиёлар билан дуоларда тавассул қилмоқ, қабрларни зиёрат қилмоқ ва шу каби бир қанча жорий амаллар “бидъат”, “тавҳид ақидасига зид” бўлган. “Салафийлар”нинг тасаввурида юқоридаги азиз ва мўътабар нарсалар жоҳилият давридаги жирканч буд-санамларга тенглаштирилади.\nИбн Таймиянинг бу каби қарашлари ўз даврида ажабтовур фитна ва янгилик бўлишига қарамасдан унга эргашувчиларнинг сон-саноқсиз бўлганини тан олмай илож йўқ. Дарҳақиқат, ўша даврда унга жуда катта жамоа эргашган эди. Унинг тарафдорларини асосан саводсиз тўпори-бадавийлар ташкил қилсада, улар орасида туппа-тузук зиёлилар, олимлар ҳам йўқ эмасди.\nХўш, бунга нима сабаб бўлган?\nБунинг сабаби: Ибн Таймия кучли тақво ва ўткир илм билан танилган Ҳанбалий мазҳабига мансуб намунали оилада ўсиб унади. Отаси ва бобоси замонасининг машҳур фақиҳларидан, деб тан олинарди. Отасининг вафотидан кейин, унинг таълим ва тадрис ишларига мутасадди бўлган Аҳмад ибн Таймия мухолафатчилик ҳаракатларини асосан қирқ ёшга яқинлашганда бошлаган. Унгача эса, у ўз даврининг етук Ҳанбалий мазҳабига мансуб фақиҳларидан бири, деб атрофга танилиб бўлган ва бир неча фойдали диний асарларини ёзишга ҳам улгурган эди.\nУнинг илмий мансаб-мавқеи ва шуҳрати шу даражага етган эдики, у томондан айтилган ҳар бир фикр унинг ихлосмандлари тарафдан сўзсиз қабул қилинар, далили суриштирилмас эди. Унинг ана шу шуҳрати кейинги хилофли фикрларини атрофга ёйилишига омил бўлди, мусулмонлар жамоатига қарши фикрларини безаб, зийнатлаб қўйди. Натижада унинг адашувини кўпчилик пайқамай қолди. Унинг янгича фатволари мухлислари томондан бош устига қабул этилар ва алал-оқибат уни “мужаддид” (динни янгиловчи), “шайхул-ислом”, деган “шарафли” лақаблар билан атай бошладилар. Аслида эса, Ибн Таймия мужаддид ҳам, мужтаҳид ҳам, асл салафий ҳам бўлмаган! Унинг кейинги пайдо қилган “Салафийлик” мазҳаби ҳеч қандай салафи солиҳларнинг йўлига мос келмаган! Балки, мусулмонлар жамоасидан ажраб чиққан адашувдаги бир кичик оқим бўлган холос!\nҚувасой шаҳар “Тошмозор” масжиди имом-хатиби\nТошкент вилояти бош имом-хатиби Хайруллоҳ домла Турматов вилоятнинг Юқори Чирчиқ, Бўстонлиқ, Зангиота, Янгийўл, Қуйи Чирчиқ туманларида қурилиш бошланган ва давом этаётган масжидларни бориб кўрди.\nЖорий йилда Тошкент вилоятида янгидан қурилаётган 29 та масжиднинг 8 таси мазкур тмунларда жойлашган. Барча масжидларда иш қизғин. Қишнинг қиронли кунларигача томлар ёпилиб, ташқи таъмир ишларини имкон қадар якунлаш лозим.\nҚуйи Чирчиқ туманидаги саккизбурчак шаклида қурилаётган “Олмазор” масжиди асосий биноси юқори қисмининг металл конструкция ишлари якунланиб, гумбаз ўрнатилиши арафасида. Минг кишилик сиғимга эга мазкур хонақоҳ ўзининг баландлиги ва ёруғлик тизими билан алоҳида ажралиб туради. Гумбазнинг баландлик шакли таралаётган товушни акс-садо ёрдамида бинонинг ҳамма қисмига тенг тақсимланишига ёрдам беради.\nХайруллоҳ домла Турматов катта йўл ёқаларида қурилаётган масжидлар ва таҳоратхоналар лойиҳалари билан танишди. “Ал Иймон”, “Абдужалилбоб” масжидлари қайта қурилаётган бўлса, “Ҳузайфа” масжидининг таҳоратхонаси янгидан барпо этилмоқда.\nБу масжидлар ҳудуд аҳолиси, қолаверса, йўлдан ўтувчи зиёратчилар, мусофирларга хизмат қилади. Шунинг учун лойиҳани пухта ўйлаб, намозхонларга ҳар томонлама юқори шарт-шароитларни таъминлашимиз зарур. Иссиқ сув заҳираси, имконияти чекланганлар учун махсус шароит ва бошқалар. Зотан йўловчиларга хизмат қилсак, Аллоҳ ишларимизга барака ато этади, деди бош имом-хатиб.\nАллоҳнинг байтини қуришдек савоби улуғ ишларда меҳнат қилаётган, елиб югураётган фидоий ходимлар, уста ҳунармандлар, ишбошилар, ҳомийлар ҳаққларига дуо қилиниб, янги ибодат уйларини тез орада халқимизга туҳфа этишларига тилак билдирилди.\nКийимни кийишда “Бисмиллаҳ” дейиш.\nРасулуллоҳ соллаллоҳу алайҳи васаллам: «Аллоҳнинг зикри ва “Бисмиллаҳир роҳманир роҳийм” билан бошланмаган аҳамиятли ҳар бир ишнинг орқаси кесикдир», деганлар.\nЛибосни кийишда ўнг тарафдан бошлаш.\nНабий соллаллоҳу алайҳи васаллам: “Агар кийинсангиз ўнгдан бошланг”, деганлар (Имом Термизий, Имом Абу Довуд, Имом Ибн Можа ривояти).\nЛибосни кийганда қуйидаги дуони қилиш:\n“Алҳамду лиллаҳиллазий касаний ҳаза ва розоқанийҳи мин ғойри ҳавлин минний ва лаа қувватин”.\n“Менга ушбу либосни менинг тарафимдан ҳеч қандай куч-қудратсиз кийдирган Аллоҳ таолога ҳамду санолар бўлсин”.\nКийимни ечишда чап тарафдан бошлаш.\nРасулуллоҳ соллаллоҳу алайҳи васаллам “Сизлардан бирортангиз пойабзал кийса, ўнгдан, ечганда чапдан бошласин. Кийганда ҳар иккисини кийсин, ечганда ҳар иккисини ечсин”, дейилади (Имом Муслим ривояти).\nЕчганда ҳам “Бисмиллаҳ” ни айтиб ечиш.\nРасулуллоҳ соллаллоҳу алайҳи васаллам айтадилар: «Одам болаларининг аврати билан жинларнинг кўзлари ўртасидаги парда кийимни ечганда “Бисмиллаҳ” дейишдир» (Имом Тобароний ривояти).\nЯнги либос кийганда дуо қилиш.\nاللَّهُمَّ لَكَ الْحَمْدُ، أَنْتَ كَسَوْتَنِيهِ، أَسْأَلُكَ مِنْ خَيْرِهِ وَخَيْرِ مَا صُنِعَ لَهُ، وَأَعُوذُ بِكَ مِنْ شَرِّهِ وَشَرِّ مَا صُنِعَ لَهُ\n“Аллоҳумма лакал ҳамду анта касавтанийҳи асалука мин хойриҳи ва хойри ма суниаъ лаҳу ва аъузу бика мин шарриҳи ва шарри ма суниаъ лаҳу”.\n“Аллоҳим, сендан ушбу либосдаги яхшиликни ва унга боғлиқ яхшиликни сўрайман. Ундаги ёмонликдан ва унга боғлиқ ёмонликдан паноҳ сўрайман” (Имом Термизий, Имом Абу Довуд, Имом Аҳмад ривояти).\nЯнги либос кийган кишининг ҳаққига дуо қилиш:\n“Бахтли ҳаёт кечиринг, шаҳодат билан вафот этинг” (Имом Термизий ривояти).\n“Кийиб эскиртираверинг, Аллоҳ ўрнига бошқасини бераверсин” (Имом Абу Довуд ривояти).


Нидерландияда 101 ўзбек аскари хотираси ёд этилди — KMODS\nPosted on 25.05.2020 Author admin\tКомментарии к записи Нидерландияда 101 ўзбек аскари хотираси ёд этилди отключены\nАМСТЕРДАМ, 24 май. /“Дунё” АА/. Муборак Рамазон ҳайити муносабати билан Ўзбекистон Республикасининг Бенилюкс мамлакатларидаги элчихонаси Ўзбекистон – Нидерландия дўстлик жамғармаси билан ҳамкорликда савобли ташаббусни амалга оширди.\nҚутлуғ кунлар арафасида Ўзбекистон элчихонаси ходимлари, дўстлик жамияти раҳбарияти, Нидерландия мусулмонлар уюшмаси ва ҳамкор мамлакат жамоатчилиги Нидерландиянинг Лёсден шаҳарчасидаги “Растхоф” қабристони ҳудудидаги “Совет шон-шараф майдони”да йиғилди, деб хабар бермоқда “Дунё” АА мухбири.\nАйтиш жоиз, “Растхоф” — қисман ҳарбий қабристон бўлиб, унинг ҳудудида Иккинчи жаҳон уруши йиллари Нидерландияда қурбон бўлган Британия, Польша, Бельгия, Франция, Греция, Венгрия, Руминия, Португалия, Чехия ва Словакия, Италия ва бошқа давлатлар вакилларининг қабрлари жойлашган.\n“Совет шон-шараф майдони” эса 1948 йил 18 ноябрь куни очилган бўлиб, унда 865 нафар совет аскари дафн этилган ва ҳар бирининг хотирасига бағишлаб қабр тоши ўрнатилган. Қабр тошларининг аксариятида дафн этилган аскарлар исм-шарифи ёзилган бўлса-да, бир қисмида фақатгина рақам ва «Номаълум совет аскари», деган ёзув битилган. Бу – Россия ва собиқ совет мамлакатлари, жумладан, Ўзбекистонда бедарак йўқолган, деб қараб келинган аскарлар – “Амерсфорт” концлагерига келтирилиб, 1942 йил фашистлар томонидан отиб ташланган ўзбекистонлик 101 ўғлон ҳам шулар орасида.\nМуборак Рамазон ҳайити арафасида “Растхоф” қабристонида дафн этилган ўзбекистонлик 101 нафар аскар ҳамда фашизм қурбонига айланган мусулмонлар руҳига бағишлаб Қуръон тиловат қилинди.\nМаросим иштирокчилари савобли ташаббусни илгари суриш ва амалга оширишда бош-қош бўлган Ўзбекистоннинг Бенилюкс мамлакатларидаги элчихонаси ҳамда Ўзбекистон – Нидерландия дўстлик жамиятига алоҳида миннатдорлик изҳор этди.\nСуҳбатлар чоғида мусулмон олами интиқиб кутадиган байрамлардан бири бўлган Рамазон ҳайити арафасида бошланган бу хайрли ташаббусни анъанага айлантириш муҳимлиги алоҳида таъкидланди.\n“Совет шон-шараф майдони”да дафн этилган аскарлар орасида Озарбайжон, Қозоғистон, Қирғизистон ва бошқа қардош миллат вакиллари борлигини инобатга олган ҳолда, кейинги тадбирларда иштирокчилар кўламини кенгайтириш борасида таклифлар билдирилди.\nИштирокчиларнинг фикрича, ҳар йили 9 май куни “Совет шон-шараф майдони”да ўтказиладиган тадбирлар бу ерда дафн этилган аскарларнинг хотирасини абадийлаштириш, фахрийларга ҳурмат-эҳтиром кўрсатиш, урушнинг нақадар даҳшатли фожиа эканини ҳозирги ва келажак авлодларга етказишда беқиёс аҳамият касб этади.\nМаросим якунида бир гуруҳ тадбир иштирокчилари “Дунё” ААга интервью берди.\nДалия ЧАКАР, Ўзбекистон – Нидерландия дўстлик жамияти раиси:\n– Муборак Рамазон ҳайити арафасида Ўзбекистоннинг Бенилюкс мамлакатларидаги элчихонаси билан биргаликда кўнглимизга тугиб қўйган тадбиримизни амалга оширишга муваффақ бўлганимиздан бағоят мамнунмиз.\nБугун Лёсден шаҳарчасидаги “Растхоф” қабристонида дафн этилган 101 нафар ўзбекистонлик аскар хотирасига Қуръон тиловат қилинди. Бу – ўзига яраша тарихий воқеа. Боиси Нидерландия ҳукумати шу кунга қадар марҳумлар хотирасига ҳурмат кўрсатиб, қабрларни обод қилинишига алоҳида эътибор берган бўлса-да, улар руҳларини шод қилувчи Қуръон оятлари, афсуски, янграмаган, фотиҳалар ўқилмаган. Мазкур ташаббус доирасида амалга оширилган ишдан мамнунмиз.\nМуҳсин КЎКТОШ, Нидерландиянинг Мусулмонлар билан ҳукумат ўртасидаги алоқа органи раиси:\n– Муборак Рамазон ҳайити арафасида мана шундай савобли тадбирда иштирок этиш насиб этганидан ўзимни бахтиёр ҳис қилмоқдаман. Ҳар бир мусулмоннинг руҳи у қаерда дафн қилинганидан қатъий назар бундай ёрқин дамларда дуо истайди. Шу маънода бугунги тадбир жуда гўзал ташаббус бўлди. Биз унинг анъанавий тарзда давом эттирилишига ва бу ерда дафн этилган ўзбекистонлик биродарларимиз хотирасини абадийлаштириш ва руҳларини шод қилишга ўз ҳиссамизни қўшишдан бахтиёрмиз.\nТашкилотимиз Нидерландиядаги 380 дан ортиқ масжидни бирлаштириб, 2004 йилдан бери мамлакатда истиқомат қилаётган 1 миллиондан зиёд мусулмон манфаатларини ҳукумат олдида илгари суриш бўйича расмий орган ҳисобланади.\nТашкилотимиз ўзбекистонлик биродарлар билан алоқа ўрнатиб, ўзаро тажриба алмашишдан манфаатдор. Шу боис имконият туғилиши биланоқ гўзал юртингизга бориб, музокаралар ўтказиш истагидамиз.


Ўзининг ўғузлигини унутган германлар ва латишлар « Ўзбекистон Халқ Ҳаракати\n02 October 2018 - 9:00\nИнглизлар бу тил гуруҳини ҳиндевропа деб атаган бўлса-да, немис олимлари бу иборани ҳиндгерман тили (indogermanische Sprachen) сифатида эълон қилишди. Маънавий жиҳатдан олганда уларнинг бунга ҳаққи ҳам бор. Чунки, европанинг аҳолиси ҳисобланмиш инглизлар, шведлар, немислар ва бошқа баъзи миллатлар ўзларининг келиб чиқишларини герман қабилаларига боғлашади. Европада гот тили деган атама бор. Эрамизнинг бошларида Готлар икки гуруҳга бўлинган. Остготлар – шарқий готлар ва Вестготлар Ғарбий готлар.\nБонсдорф обсерватория учун керакли жиҳозларни олиб келиш учун Гамбургга қайтиб кетади ва 1874 йилда Тошкентга қайтиб келади. У билан бирга Бавария қироллиги фуқароси Мюнхен университетини битирган Франц Ксавье фон Шварц (1847-1903) ҳам Тошкентга келади.


Одам савдоси - давр муаммоси - Zamin.uz\nХалқаро меҳнат ташкилотининг ҳисоб-китобларига кўра бутун дунёда 21 миллион киши мажбурий меҳнатнинг жабрланувчилари ҳисобланади.\n2013 йилда эса 30 июл БМТ томонидан Бутунжаҳон одам савдосига қарши курашиш куни деб эълон қилинди.\nЎзбекистонда одам савдосига қарши курашиш соҳасидаги муносабатларни тартибга солиш мақсадида 2020 йил 17 августда “Одам савдосига қарши курашиш тўғрисида”ги Қонуннинг янги таҳрири қабул қилинган.\n• Бандлик ва меҳнат мусобатлари вазирлиги;\n• одам савдосидан жабрланганларни ижтимоий реабилитасия қилишга кўмаклашиш.\nКонимех туман суди\n26-06-2020, 22:11, Жамият\n12-09-2019, 14:23, Жамият


Қазо намози — Зикр аҳлидан сўранг\nСаволлар › Мавзу: Ибодатлар › Қазо намози\nAbdurahmon сўради 7 ой аввал\nҚазонинг ўрнига ўтмайди.\nҚазаъадан ривоят қилинади:\n«Абу Саъид розияллоҳу анҳудан тўрт нарса эшитдим. У «(Буларни) Набий соллаллоҳу алайҳи васалламдан эшитганман…» деди. У Набий соллаллоҳу алайҳи васаллам билан ўн икки ғазотда иштирок этган эди».\n«Набий соллаллоҳу алайҳи васаллам: «Учта масжиддан бошқасига кўч боғлаб борилмайди: Масжидул Ҳаромга, Расул соллаллоҳу алайҳи васалламнинг масжидларига ва Масжидул Ақсога», дедилар».\n«Набий соллаллоҳу алайҳи васаллам: «Ушбу масжидимдаги намоз ундан бошқалардаги мингта намоздан афзалдир. Масжидул Ҳаром бундан мустасно», дедилар». (“Олтин силсила” китобидан Саҳиҳул Бухорий).\nЮқоридаги ҳадислардан маълум бўлишича бир ракъат эмас, бир намоз бўлиб, унинг энг ози икки ракъатдир. Қазоларга каффорат бўлмайди. Валлоҳу аълам!


Маликамиз романтикага қарши! - 31 Мая 2018 - www.SheJoT.CoM\nГлавная » 2018 » Май » 31 » Маликамиз романтикага қарши!\nМаликамиз романтикага қарши!\nЯна ҳар хил хаёлларга бориб юрманг: мен хотинимдан шикоят қилмоқчи эмасман. Худога шукур, беш йилдан бери бинойидек яшаб келяпмиз. Фақат... шу келингизнинг ўта реалистлиги, ҳисоб-китобга ўчлиги бор-да... Ахир инсон сал гўзалликка, орзу-ҳавасга, борингки... романтикага мойил бўлиши керак-ку?\nҲеч кимга айтмасангиз,қалбимиз соҳибаси билан орамизда бўлиб ўтган бир ҳангоманишипшитиб қўйсам, ғийбат эмас, шунчаки... майли сиз айтгандек ҳасрат бўла қолсин.\nКуни кеча тўйимизга нақ бешйил бўлди. Бешйил-а? Ахир бу кунни нишонлаш керак-ку? Лекин Маликамиз (йўқ, мақтавормаяпман, исмлари шунақа) бунақа тадбирлар билан келишолмайдилар. Ҳатто, туғилган кунларни ҳам ўта оддий, камчиқим ўтказиш тарафдори. Шунақалигини билсам-да, бу гал бу кечани бошқачроқ нишонламоқчи бўлдим. Тўғрироғи, сюрприз қилмоқчи эдим. Беш йилда бир марта бир романтик кеча бўла қолсин. Ишдан вақтлироқ қайтиб, тараддудни бошладим.\nХуллас, ҳамма нарса муҳайё. Ҳаммаси худди севги муҳаббат ҳақидаги кинолардагидек. Ёқимли мусиқа таралади. Атрофда атиргулларнинг муаттар ҳиди. Кеча ўзим ёзган махсус шеърни эсимдан чиқмасин деб пичирлаб ўтирибман. Мана, ниҳоят, Маликамиз ишдан чиқиб, боғчадан Султонимиз (эркалатаётганим йўқ, ўғлимизнинг исми шунақа) олиб, йўл-йўлакай дўкондан ул-бул харид қилиб, келяптилар.\nЭшик қўнғироғи жиринлаши билан махсус кийимларда унга пешвоз чиқдим.\nМаликамиз ҳар доимгидек тунд кайфиятда кириб келди.\n— Уфф, қайси бекорчи подъездга атиргул лачакларини сочиб ташлабди. Ўғлингизга қараб туринг, мен супуриб чиқмасам...\nШошманг, - дедим Султонимизни унинг қўлидан олиб, пешонасидан ўпарканман.Ахир бу гулларни сизнинг йўлингизга пойандоз қилиш учун мен сочгандим.\nМаликамиз асабий бош чайқади:\n— Оббо эринмаган банда-ей, бир ками...кейин менга қараб шаҳло кўзлари баттар катталашди.Ие, ҳа? Оқ кўйлак, қора костюм... Қаёққа? Ие Алимардон поччамнинг мўйловидай галстук ҳам тақвопсиз? Нима бало, бабочка тақиб, «Заковат»га чиқмоқчимисиз?\nОббо, бунга романтика ёқмаса нима қилай?\nБир амаллаб унга бугун байрам эканини тушунтирдим. Оҳиста қўлидан тутиб, безатилган хонага бошламоқчи бўлди:\nҚани маликам, нозик қўлингиздан тутиб, бахт кошонасига таклиф этсам, камтарона дастурхон...\n— Майли, майли, Султонингиз иштонини ҳўллаб қўйганди йўлда, шуни алмаштириб чиқай,кейин...\n— Пластмасса экан шекилли, еб бўладими десам. Нима деётгандингиз?\n— Ойи, чишша қиламаааан!\n— Қўйинг-е, қитиғим келяпти, шунақа қилиқларингизам бор бўлсин-да!\nВаннахонада анча куймаланиб бир нималар қилиб, уй кийимида махсус хонага кирди Маликамиз.\n— Вой дадаси, нима бало, чироқ ўчдими? Ана ваннахонада ёқиқ-ку? Шошманг запас лампочка...\n— Маликам,шунчаки бугунги оқшомимиз пуштиранг шамлар ёғдуси остида кечсин деб...\n— Э, қанақа нарсаларни ўйлаб юрасиз-а?\nХотиним шартта чироқни ёқиб, шамларни пуфлаб ўчирди. Шу аснода стол устида турган, ўртаси оқ атиргуллар билан 5 рақами ажралиб турган қип-қизил гуллардан ибораткаттакон гулдаста ва дастурхон устида улкан қўш юрак тасвири ичидаиккита оққуш шакли ишланган тортга қараб кўзлари шокосадан чиққудек бўлди:\n— Вой худо, шўримиз қуриди-ку? Бу гулдастаю торт учунучун камида битта ойлигингиз кетгандир?\n— Ярим ойлигимкетди, холос, - дедим унинг куйинаётганидан ажабланиб.Ахир бугун сиз билан бахт қасрига қадам қўйганимизга нақ беш йил бўлди. Ана шу қутлуғ кунга атаб кеча битта шеър ўқигандим.\nБу пайтда Султонимиз тортнинг устидаги иккита оққушнинг ҳайкалини олиб қийқириб югура бошлаганди. Эндигина шеър ўқий бошалагнимда, Маликамиз ерга урса осмонга сапчийдиган султонимизни қува кетди. Кейин оққушларни бирма-бир кўриб, дастурхоннинг бир четига қўйди:\nМен кўзларимни юмиб шеър ўқишда давом этдим:\nЭй менинг маликам, қаро кўзлигим,\nҚалбимнинг баҳори, ширин сўзлигим...\nХудди шу аснода яна султонимиз кўринди. Хуллас, Маликамиз ўғилларини уриша уриша яна чиқиб кетди. Шеърхонликдан иш чиқмаслигини билиб, телефонимдаги эрталаб юклаб олинган Штрауснинг «Баҳор овози»ни ёқиб қўйдим.\nБир пайт яна маликамизнинг норози овози янгарди:\n— Яна шу зерикарли мусиқами? Ундан кўра Юлдузнинг янги концертини эшитайлик.\n— Азизам, бу Штраус-ку? Классика! Келинг бугун битта вальсга тушайлик.\nОчиғи шу пайтгача Маликам билан вальсга тушмаганман. Бир қўлидан тутиб, белига қўл юборсам, сапчиб тушди:\n...Хуллас, тўйимизнинг беш йиллиги шу тахлит романтика билан нишонланди. Ана, Маликамиз султонимизни бағрига босганича донг қотиб ухлаяпти. Мен эса, дераза оша мўралаётган тўлин ойга тикилганча романтик хаёллар суриш билан бандман.\nКатегория: HIKOYALAR / ХИКОЯЛАР | Просмотров: 278 | Добавил: iphone | Рейтинг: 0.0/0


Хоинлик — кечирилмас гуноҳ / ADOLAT ижтимоий-сиесий газетаси\n“Ўзбекистон” телеканалида намойиш этилган “Хоинлик” номли кўрсатувни томоша қилар эканман, беихтиёр маърифатпарвар бобомиз Абдулла Авлонийнинг “Туркий гулистон ёхуд ахлоқ” асаридаги ҳикматли жумлалар ёдимга тушди: “Ҳар бир кишининг туғулуб ўскан шаҳар ва мамлакатини шул кишининг ватани дейилур. Ҳар ким туғулган, ўсган ерини жонидан ортиқ суяр. Ҳатто бу ватан ҳисси-туйғуси ҳайвонларда ҳам бор...”\nҚаранг-а, баъзи бир кимсалар ўз киндик қони тўкилган Ватанига хоинлик қилиш даражасига бориб етса, бу қилмиши учун биз уларни ҳайвонга қиёсласак, мантиқан тўғри бўлмас экан. Зеро, ҳаттоки ақлсиз жонивор ҳам бундай разилликка жаҳд қилмас экан.\nОдатда, эллик ёшли инсон деганда кўз олдимизда ҳаётнинг аччиқ-чучугини тотган, оқни қорадан ажрата оладиган, ёшларни тўғри йўлга чорлайдиган киши гавдаланади. Бироқ Шарифжон Асроров шу ёшида ҳам бировга насиҳат қилиш у ёқда турсин, ҳали ўзи бу дунёда яшашдан мақсади нима эканлигини яхши англаб етмаган кўринади. Унинг ўтган умри давомида қилган қилмишлари, жиноятлари бунга яққол мисол бўлади. Ш.Асроров шу кунгача Ўзбекистон Республикаси Жиноят кодексининг турли моддалари билан 5 маротаба озодликдан маҳрум этилган. Яхшиликни, одамгарчиликни тушунмайдиган бу қабиҳ кимса унга қайта ва қайта тубанлик ботқоғидан чиқиш ва тўғри йўлга қайтиш учун берилган имкониятларни суиистеъмол қилади. Ватанига хиёнат қилиш, халқи юзига оёқ қўйишдан қайтмаган Шарифжон Асроровнинг ҳаёт йўлига назар ташласангиз, юриш-туриши шундай бўлган одамдан яна нимани кутиш мумкин, деган хулосага келасиз.\nЯнада ажабланарли томони, Ш.Асроров уч марта оила қурган. Дастлаб Бухоро ва Сурхондарё вилоятларидан, кейин Тожикистон Республикасидан уйланган. Бир қарашда аҳамиятсиздек кўринган бу жиҳат аслида хоинлик учун муҳим восита бўлиб хизмат қилган. Маънавий қашшоқлик, манқуртлик домига ғарқ бўлган, моддий манфаат учун ҳар нарсага тайёр бу кимса ҳар сафар ғаразли мақсадни кўзлаб турмуш қурган. Бўлмаса онгли инсон бир марта хато қилдими, бундан хулоса чиқаради. Минг афсуски, Шарифжон Асроров кўриб-билиб эгри йўлда юришда давом этади. У жосуслик жиноятини Тожикистон Республикаси ҳуқуқни муҳофаза қилиш органларида ишлайдиган қариндошлари билан ҳамкорликда амалга оширади.\n— Бунақа Ватан хоинларининг юртдан чиқиши шу юртда яшаётган бизларга ҳам уят, — дейди кўрсатув иштирокчиси, партиядошимиз, халқ депутатлари Тошкент шаҳар Кенгаши депутати Тошпўлат Матибаев. — Ичимиздан чиққан сотқин бизнинг сиримизни билиб, қаерда нима бор эканини кимгадир бориб чақиши бу — ўтакетган разиллик. Бундай нафс қулига айланган кимсалар элини, юртини, фарзандини, ота-онасини ўйламайди. Уларга фарқи йўқ. Ҳаром иш бундайларга одат бўлиб қолган. Ўзини билган одам бундай гумроҳлардан нафратланади. Эрта бир кун эл уларнинг тобутини кўтармайди.\n1996 йилдан буён қўшни давлат махсус хизматлари фойдасига жосуслик қилиш билан шуғуллана бошлаган Шарифжон Асроров аввалига хоинлар сафини тўлдириши мумкин бўлган номзодлар ҳақидаги маълумотларни етказиб бера бошлайди. 2001 йилга келиб эса, у мамлакатимиз чегараларини қўпол равишда бузиб ўтиб, юртимизнинг чегара ҳудудларида, хусусан, Сурхондарё, Қашқадарё ва Бухоро вилоятларида жойлашган ҳарбий қисмлар, стратегик объектлар, ҳуқуқ-тартибот органлари ва ҳокимият биноларининг манзиллари, уларда фаолият олиб бораётган ходимлар сони, иншоотлар қай тартибда қўриқланиши ҳақида батафсил маълумотларни қўшни давлатдаги ҳамтовоқларига етказиб туради.\nШ.Асроров шу ёшида халқ орасида шарманда бўлмаслиги, бундай оғир иснодга қолмаслиги ҳам мумкин эди-ку?! Ахир уни ота-онаси дунёга келтирганда мард, жасур инсон бўлиб вояга етиши, кексайганда уларга мадор бўлиши ҳақида орзу қилмаганмиди?! Нега орадан шунча йиллар ўтиб, юрагини муз қоплаган, инсонийликдан бегона, ҳаётда аниқ мақсади йўқ, пул учун ҳар қандай разилликка тайёр одам пайдо бўлди?\n— Бундайларнинг дўстиям, шеригиям иблис бўлса керак, — дея фикрини давом эттиради Т.Матибаев. — Ҳалол инсон ҳеч қачон жосуслик кўчасига кирмайди. Ўзини ўйламаса ҳам фарзандларини ўйлайди. Ота-онасини ўйлайди. Хоин кимсалар муқаддас ислом динимизда ҳам қаттиқ қораланади.\nДарҳақиқат, иродаси заиф, маънавий қашшоқ одамдан яхшилик кутиб бўлмайди. Шарифжон Асроров ҳам тубанлик ботқоғига ботган кимса. Унинг учун оила, оталик бурчи, нон-туз еган жойнинг қадр-қиммати зиғирчалик аҳамиятга эга эмас. Уни нафс балосидан бошқа нарса қизиқтирмайди. Ахир виждон азоби қийнаганда хоин, сотқин деган тавқи лаънатга қолишдан чўчиган бўларди.\nАжабо, хоин кимсалар ўйламаяптики, улар фарзандлари, авлодлари, набираларига Ватан хоинининг ўғли, қизи, набираси деган нафратни, оғир юкни мерос қилиб қолдириб кетади. Шунчалар ҳам пасткашлик бўладими?\nЭнг ёмони, Шарифжон Асроров ўтган йиллар мобайнида қўшни давлатдаги ҳамтовоқларига доимий равишда маълумот етказиб келган. Боз устига бу ишга нафақат ўзи, балки таниш-билишларини ҳам жалб этишга ҳаракат қилган. Сирнинг катта-кичиги бўлмайди. Бугунги таҳликали замонда арзимасдек туюлган маълумот эртага катта фожиага олиб келиши мумкин. Ахир чегара ҳудудларимиз муҳим стратегик аҳамиятга эга. Орамизда биттагина хоин бўлса ҳам халқимиз хавфсизлигига таҳдид пайдо бўлиши эҳтимолдан холи эмас. Шу сабабли ҳар биримиз масалага фаол фуқаролик позициясидан туриб ёндашишимиз, лоқайдлик, бепарволикни четга суриб, дахлдорлик ҳисси билан яшашимиз лозим. Шунда фуқаролик позициясини унутган Шарифжон Асроровга ўхшаган сотқинларга ўрин қолмайди.\nЖиноятга жазо муқаррар. Буни хоин Шарифжон Асроровнинг тақдири мисолида ҳам яққол кўриш мумкин.\nЗамон ва макон танламайдиган бир ҳақиқат бор. Хоин асло кечирилмайди. Бу йўлга кириб, эл-юрт нафратига учраган кимса доимо лаънатланади, ўзидан хоин деган ном қолдиради. Негаки, унинг қилмиши бевосита халқ тинчлигига, юрт осойишталигига дахл қилади.\nЗеро, она Ватаннинг қадрига етмаган, ўз ота-боболари, аждодлари хокини топташга ҳаракат қилаётган разил кимсалар умри хору зорликда ўтиши муқаррар.\nGracelin 17:41, 03 февраля 2017\nМақсад – шаффофликни таъминлаш...\nОлий суд ОАВ томонидан эълон қилинаётган турли хил фикрлар илгари сурилган материалларга ҳамиша ҳурмат билан муносабатда бўлиб келган....\n“Coca-cola” ва “Fanta”нинг сохтаси фош қилинди...\n124 дона “Coca-cola” ва 210 дона “Fanta” контрафакт ичимликлари, 1 дона кислород баллони, турли кимёвий аралашмалар ва бошқ...


Президент почтани ислоҳ қилиш бўйича қарор имзолади: 2021 йил баҳорига келиб мамлакатда почтоматлар пайдо бўлиши керак - Anhor\nAnhor Все посты Президент почтани ислоҳ қилиш бўйича қарор имзолади: 2021 йил баҳорига келиб мамлакатда почтоматлар пайдо бўлиши керак\nЎзбекистонда почта соҳаси тубдан ислоҳ қилинади. Бу ҳақда Sputnik нашри Ўзбекистон президентининг “Почта алоқаси хизматларини кўрсатиш тизимини тубдан такомиллаштириш тизими бўйича чора-тадбирлар тўғрисида”ги қарорига таянган ҳолда хабар беради.\nҚарорга кўра қуйидаги вазифалар белгиланди, хусусан:\n✅ почта ва курьерлик хизматларини тақдим этиш фаолияти билан шуғулланиб келаётган маҳаллий ва хорижий компаниялар билан ҳамкорликда “якуний манзил” хизмати жорий этилади;\n✅ “Гибрид почта” жўнатмаларини қабул қилиш ва етказиб бериш хизматлари сони 2 баробарга оширилади;\n✅ маҳаллий ишлаб чиқарувчиларнинг маҳсулотларини онлайн сотиш ва мижозларга етказиб бериш имкониятини берувчи электрон савдо майдончаси ахборот тизими яратилади;\n✅ республиканинг камида 1 000 та почта бўлимида, айниқса, олис ва чекка ҳудудларда молиявий хизматлар турларини, хусусан, аҳолидан тўловлар қабул қилиш икки баробарга кенгайтирилади ҳамда аутсорсинг асосида банк хизматлари кўрсатилиши йўлга қўйилади;\n✅ олис ва чекка ҳудудлардаги почта бўлимида давлат хизматлари кўрсатилиши йўлга қўйилади ва бошқалар.\n2021 йилда 42 та намунавий туманларда (шаҳарларда) почта алоқаси корхоналарини трансформация қилиш лойиҳаларини кўзда тутувчи “Йўл харита”лари амалга оширилади.\n– 267 та почта алоқаси бўлими биноси таъмирланади;\n– 110 та бино давлат-хусусий шериклик асосида замонавий кўринишда қайта қурилади;\n– 326 та почта алоқаси бўлимигача 754 км оптик толали алоқа линиялари тортилади;\n– 250 та почта алоқаси бўлими замонавий компьютер техникаси ва мобиль қурилмалар билан таъминланади;\n– 42 та туман почта алоқаси боғламасида “Гибрид почта” жўнатмаларини чоп этиш ва унга ишлов берган ҳолда олувчиларга етказиб бериш йўлга қўйилади;\n– 230 та почта алоқаси бўлимида банк хизматлари кўрсатиш йўлга қўйилади;\n– 55 та қўшимча почта алоқаси бўлимини очиш ҳисобидан 145 та янги иш ўрни яратилади.\nБундан ташқари, қарорга кўра 2021 йил 1 февралга қадар савдо онлайн-майдончасини ишга тушириш ҳамда бутун республика бўйлаб маҳсулотларни савдога қўйиш тизимини жорий этиш зарур. Шунингдек 2021 йил 1 апрелгача автоматларштирилган ўз-ўзига хизмат кўрсатиш лойиҳалари (почтоматлар) амалга оширилади.\nТошкентда яширин диний ячейка фаолиятига чек қўйилди


Мақсад фойда келтиришми ёки халқни соғин сигирдек соғишми? « Ўзбекистон Халқ Ҳаракати\nМақсад фойда келтиришми ёки халқни соғин сигирдек соғишми?\n01 December 2019 - 10:31\nҲуқуқшунос Хушнудбек Худойбердиевнинг телефонларнинг IMEI-кодларини рўйхатдан ўтказиш тизими ҳақида ўз мулоҳазаларини билдирди.\nАйрим ислоҳотларни кўриб, мақсад фойда келтириш эмас, балки халқни соғин сигирдек соғишмикан, деб ўйланиб қолади одам.\nМасалан, телефонларнинг IMEI-кодларини рўйхатдан ўтказиш тизимидан балки эзгу мақсадлар кўзлангандир, аммо уни амалга ошириш тартиби халқни қийнашдан нарига ўтмади. Жумладан:\nБиринчидан, барча мобил қурилмаларни автоматик рўйхатдан ўтказиш учун жуда қисқа вақт берилди. Гарчи ҳамма ёқда 1 апрелдан 1 ноябргача дейилган бўлса-да, лекин аслида IMEI-кодларни рўйхатга олиш тартибини Вазирлар Маҳкамаси 17 сентябрда тасдиқлади. Яъни 1 ноябрь деган муддат халққа салкам октябрда маълум бўлди. ОАВларда асосий тарғиботлар ҳам октябрдан бошланди.\nСабаби 1 ноябрдан кейин иккинчи слотни рўйхатдан ўтказиб бўлмаяпти, гарчи 1та IMEI-код базада бўлса ҳам, рад жавоби келмоқда. Рўйхатдан ўтиш учун хорижга чиқиб келиш керак эмиш. “Ҳеч бўлмаса Қозоғистонга чиқиб келинг, кейин рўйхатдан ўтказамиз” дейишмоқда.\nБу нима аҳмоқгарчилик? Нега бу ҳақида аввал огоҳлантирилмаган?\nУчинчидан, рўйхатдан ўтказиш рад этилаётганига сабаб — божхонани четлаб ўтиб, яширин йўллар билан олиб кирилгани бўлса, унда нега бунинг жабрини халқ тортиши керак?\nЧегарачилар, божхоначилар ёки яширин йўлларга шароит яратиб берган коррупсионерларга ҳеч нарса бўлмасдан, яна оддий халқ сарсон бўлиши керакми?\nАхир ўша телефонларни пешона тери билан топган пулларига расмий ишлаб турган дўконлардан сотиб олишган-ку. Нега шунча пайт дўконларда ноқонуний телефонларни сотишга йўл қўйганлар жазоланмасдан, жабрдийда халқ товон тўлаши керак?\nНима учун??? Нима учун???\nТўртинчидан, хўп, бўлар иш бўлди, дейлик. Энди нима қилиш керак? Муаммони ечиш учун бирор қонуний ечим борми? Минглаб фуқаролар рўйхатдан ўтказиш учун хорижга чиқиб кела олмайди барибир. Халққа безбетларча “четга чиқиб келинг, йўқса иложи йўқ” демасдан бирор ечим бермайсизларми?\nБешинчидан, биламизки 1 декабрдан рўйхатдан ўтказиш пуллик бўлади. Майли, текин бўлсин демайман, аммо нега нарх бунчалик қиммат? Бирор асоси борми? Шунчаки 1та кодни тармоққа киритиб қўйиш учун 44 минг 600 сўм олишга уялмайсизларми?\nБоз устига, агар телефон 2та сим-картали бўлса, унда ҳар бири учун алоҳида тўлов қилинади, демак 89 минг сўм бўляпти. 30 кундан ўтиб рўйхатга олинса, 110 минг сўм бўлади. Нега 10 минг сўм эмас, нега 20 минг сўм эмас? Халқни жуда бооооооой деб ўйлайсизлар шекилли? Пуллари ошиб-тошиб кетяпти, қаерга қўйишни билмаяпти, дея тасаввур қиласизларми?\nХалқ тўлаётган солиқлар қаёққа кетяпти унда? Бу тизимдан мақсад халққа фойда бўлиш дейишмоқда, ахир фойдали тизимлар ишлаб чиқиш давлатнинг мажбурияти эмасми? Бизнинг солиқларни шунинг учун оляпсизлар-ку. Халққа икки марта солиқ солиш (ва қиммат солиқ) инсофсизлик ахир!\nХалқ соғин сигир эмас, шуни унутиб қўймайлик, илтимооооос…\nНоябрь ойи деярли тугади. Аммо соҳа мутасаддилари юзага келган муаммоларни ечиш учун зиғирча ҳаракат қилмади, халққа тушунтириш бермади, тарғибот олиб бормади. “Нега рад қилинганини билмадим, бу муаммо сеники, менга нима” деган принципда иш олиб борилди. 1 кун ўтиб эса, рўйхатга олиш пуллик бўлади. Халқ яна пул тўлашни бошлайди…\nТўлайверади, тўлайверади, тўлайверади…


Янги йилни нишонлашлик ва уни муборакбод этишликнинг ҳукми | ukkosha.shosh.uz\nБош саҳифа » Илм » Янги йилни нишонлашлик ва уни муборакбод этишликнинг ҳукми\nЖомиъа Дорул улум Карачи муфтийси, Ҳазрати Мавлоно Абдуррауф Суккарҳвий ҳафизаҳуллоҳ айтадилар:\n“Исломда янги йилни нишонлашликнинг бирор тасаввури йўқ. Хоҳ у шамсий йил бўлсин ёки қомарий. Шунга кўра, мусулмонлар учун насороларни янги йил ила муборакбод қилишлик, уларнинг нотўғри ақийдаларини қувватлашлик бўлгани сабабли дуруст эмасдир. Янги йилни одатий тарзда нишонлашлик ва унда уюштириладиган умуман олганда беҳисоб мункар ишларга асосланадиган йиғинларда шерик бўлишлик жойиз эмасдир.\nЯнги йилнинг бошланишида хайри дуо қилишликнинг ҳукми.\nАлбатта, қомарий йил бўлсин ёки шамсий, унинг бошланишида агар инсон келаётган йил ва келаётган ҳаёт учун хайри дуо қилса, гарчи шариъатда собит бўлмаса-да, лекин зоҳиран унда бирор хараж йўқ. Чунки, ҳар ойнинг бошланишида, ҳар кечанинг бошланишида ва ҳар куннинг бошланишида қилинадиган дуолар мустанад ҳадислар ила собитдир. Улар қуйида зикр қилинади. Шунингдек, бундай ўринда диннинг бирор насиҳатига асосан гап айтишликда ҳам бирор хараж йўқ.\nОйнинг бошидаги дуо.\nЯъни: “Эй, Аллоҳим! Бу ойни бизга барака, иймон, саломатлик, ислом ва Сен яхши кўрадиган ва рози бўладиган амалларга тавфиқ ойи қилгин. (Эй, Ой!) Менинг Роббим ва Сенинг Роббинг Аллоҳдир”.\nКечанинг бошланишидаги дуо.\nЯъни: “Эй, Аллоҳим! Мен Сендан бу кечанинг яхшилигини сўрайман. Бу кеча ва ундан кейинги кечанинг ёмонлигидан паноҳ сўрайман”.\nКуннинг бошланишидаги дуо.\nЯъни: “Эй, Аллоҳим! Мен Сендан бу куннинг яхшилигини, фатҳини (мақсадларда муваффақиятни), нусратини, нурини, баракасини ва ҳидоятини сўрайман. Унда ва ундан кейинги кунда бўладиган ёмонликдан паноҳ сўрайман”.\n“Санэ ийсвий ки ҳақиқат” (“Мелодий сананинг ҳақиқати”) китобидан, 38-39- бетлар.\nАввалги: Ислом элчиси\nКейинги: «Мен мўминлар амирига исён қиладиган кишилардан эмасман»


ОЛИЙ МАҚСАДЛАР САРИ ДАДИЛ ҚАДАМЛАР – "Kattaqo'rg'on tongi"\nДунё иморатлари ичида энг улуғи мактаб бўлса, касбларнинг ичида энг шарафлиси ўқитувчи – мураббийликдир. Зеро ўз касбининг жонкуяр, фидойи эгалари устозлар машаққатли касблари ортидан шогирдларини Ватан равнақи йўлида комил инсонлар қилиб тарбиялашда ҳеч ҳам чарчашмайди. Улар ҳатто пенсияга чиқиб, кексалик гаштини сурадиган дамлар келганда ҳам ёшларга панд-насиҳат қилиб, йўл-йўриқ кўрсатиб, тарбия беришда давом этадилар.\nБугун шаҳримиздаги таълим муассасаларида юзлаб ана шундай фидойи устозлар меҳнат қилмоқда. Жумладан, шаҳримизнинг ўз салоҳияти, кўрки ва нуфузига эга бўлмиш 11-ихтисослашган умумтаълим давлат мактабида ҳам барча эришилаётган ютуқларда уларнинг ҳиссалари катта. Мактабдаги барча педагог ходимларнинг самарали фаолияти ўқувчи-ёшларни билимли, кенг дунёқарашли, одобли ва интизомли қилиб вояга етказишга қаратилган. Ушбу муассасада ўқувчи-ёшларга муносиб таълим-тарбия бериш билан бирга фидойи устозларнинг саъй-ҳаракати билан дарсдан бўш вақтларини мазмунли ташкил этиш ҳам яхши йўлга қўйилган. Бунинг учун турли тугараклар ташкил қилинган бўлиб, ўқувчи-ёшлар кенг жалб қилинган.\nБуларнинг натижаси ўлароқ, ўқувчи-ёшлар турли кўрик-танлов, беллашувларда ғолибликни қўлга киритиб, мактаб ва шаҳримиз шарафини муносиб ҳимоя қилишмоқда. Яқинда мактабнинг аълочи ўқувчиларидан иборат “Регистон” жамоаси “Мунозара” республика кўрик-танловида фахрли 1-ўринни эгаллагани фикримизнинг исботидир. Умуман мактаб ўқувчилари ва ўқитувчиларининг қўлга киритаётган ҳар бир ютуғидан биз ота-оналар ҳам жуда қувонамиз. Имкони борича устозлар билан ҳамкорликни кучайтириб, турли тадбирларда фаол қатнашиб, ана шу ютуқларга ўз ҳиссамизни қўшишга ҳаракат қиламиз.\nБиз, ота-оналар, фарзандларимизнинг ана шундай намунали мактабда таълим ва тарбия олаётганидан мамнунмиз. Мактаб жамоаси билан ҳамкорликни янада кучайтириб, фарзандларимизнинг баркамол вояга етишлари учун бор имкониятимизни ишга соламиз. Зеро, фарзандларимизнинг тақдирига бефарқ бўлишга ҳаққимиз йўқ.\nмактаб ота-оналар қўмитаси аъзоси.


Танзила Норбоева ёшлар орасида синтетик моддалар истеъмоли оммалашаётгани барчани ташвишлантириши кераклигини айтди\nПарламент юқори палатасининг 11 сентябрь куни ўтказилган еттинчи ялпи мажлисида Сенат раиси Танзила Норбаева «Наркологик касалликлар профилактикаси ва уларни даволаш тўғрисида»ги қонун ҳақида ўз фикрларини билдирди. Бу ҳақда Олий Мажлис сенати ахборот хизмати хабар берди.\nМаълум қилинишича, Танзила Норбоева мазкур йўналишда олиб борилиши зарур бўлган жиҳатларга тўхталган.\n«Ҳар биримиз гиёхвандлик иллати ва у билан боғлиқ касалликларнинг оғир оқибатларини яхши тасаввур қиламиз. Aлбатта, мамлакатимизда бундай турдаги касалликка чалинганларга зарур тиббий ёрдам кўрсатилади, уларни реабилитация қилиш чоралари кўрилади.\nЭътибор қаратилиши зарур бўлган асосий масала — профилактика. Биринчи навбатда, гиёҳванд моддалар ва психоактив воситаларнинг мамлакатга кириб келиши ва истеъмолига қарши курашишнинг самарали механизмларидан фойдаланиш лозим. Бундай моддалар истеъмолининг асосий аудиторияси ёшлар бўлиб, улар орасида сўнгги пайтларда анъанавий гиёҳванд моддаларидан ташқари турли сунъий (синтетик) моддалар истеъмоли оммалашаётгани ҳаммамизни ташвишлантириши керак.\nЯна бир жиҳат. Ҳозир ёшларни гиёҳвандга айлантириш учун уларни кўчаларда қидириб юришдан кўра интернетдаги ижтимоий тармоқлар орқали йўлдан уриш осон бўлиб қолди. Интернетга кириб, синтетик психоактив моддалар тайёрлаш ва уларни истеъмол қилиш бўйича минг хил ‘маслаҳат’ топиш мумкин.\nШу ўринда таъкидлаш жоизки, гиёхвандликка қарши курашиш фақатгина ҳуқуқни муҳофаза қилувчи органларнинг иши, дея қараш нотўғри. Бунга ҳамма — бутун жамият масъул!» — деди Сенат раиси.\nЭслатиб ўтамиз, аввалроқ Олий Мажлис Сенатининг еттинчи ялпи мажлиси 11 сентябрь куни чақирилиши ва Сирдарёда Сенат кенгашининг биринчи сайёр мажлиси бўлиб ўтгани ҳақида хабар берилган эди. Кейинчалик Танзила Норбоева «Сардобага ёрдам» акцияси халқимизни янада бирлаштирганини таъкидлаган.


Дунёдаги энг кекса мушук эгасидан қочиб кетди\n15:07 / 03.12.2016\n2015 йилда дунёдаги энг кекса мушук деб топилган 27 ёшли Вельвет (Corduroy) лақабли мушук ўз эгасидан қочиб кетди. Бу ҳақда UPI хабар бермоқда.\nМушукнинг Ореган штатида яшовчи эгаси Эшли Окура ўзининг севимли мушуги суратини Instagram’да чоп этди ва у 9 октябрда очиқ эшикдан ташқарига чиқиб кетиб, ғойиб бўлганини айтди. Ўшандан бери уни ҳеч ким кўрмаган.\n"Мен уни қаттиқ соғинмоқдаман ва унинг қайтишига умид қилмоқдаман. Бироқ мантиқ менга мушугим қайтиб келмаслигини айтмоқда", деб ёзган аёл.\nМушук Гиннесс рекордлар китобига энг кекса мушук сифатида 2015 йилда киритилганди. Мушук эгасининг айтишича, Вельвет у билан бирга 1989 йилдан бери яшаб келган. Ўшанда аёлнинг ўзи 7 ёшда бўлган. Мушук сичқон овлашни ва чеддер (пишлоқ тури) тановул қилишни яхши кўрган.\nБироқ 2016 йил май ойида Вельветнинг рекордини 30 ёшли Скутер лақабли сиам мушуги янгилаганди. У техаслик Гэйл Флойдга тегишли бўлган. Бироқ мушук дунёдаги энг кекса мушук номини олгандан 4 кун ўтиб, нобуд бўлган.\nрекорд мушук ҳайвонот Ореган


Жиззах вилояти ДСБ раҳбари ва Мирзачўл туман ҳокими лавозимидан бўшатилди – Газета.uz\nЖиззах вилояти ДСБ раҳбари ва Мирзачўл туман ҳокими лавозимидан бўшатилди\nПрезидент Шавкат Мирзиёев «Тараққиёт манзараси» фермер хўжалиги дала шийпонида Жиззах вилояти раҳбарлари ва фермерлари билан учрашди.\n3 сентябрь 2017, 20:28 Сиёсат\nЎзбекистон Президенти Шавкат Мирзиёев шанба куни Жиззах вилояти Зарбдор туманига ташриф буюрди, деб хабар қилди ЎзА. Шавкат Мирзиёев «Тараққиёт манзараси» фермер хўжалиги дала шийпонида вилоят мутасаддилари, фермерлар билан учрашди.\n«Фермерлар қайси йўналишларда муаммолар билан тўқнаш келаётгани, қаерда улар йўқотишларга учраётгани доимо таҳлил қилиниб, уларни қийнаётган масалаларни ҳал этиш муҳим», — дея Президент сўзларидан иқтибос келтирди «Ўзбекистон 24» телеканалининг «Ахборот 24» дастури.\nПрезидент Жиззах шаҳри ва вилоят туманларини ижтимоий-иқтисодий ривожлантириш бўйича секторлар фаолиятини ташкил этишни танқид остига олди.\nЎз фаолиятида жиддий камчиликларга йўл қўйгани учун Жиззах вилояти Давлат солиқ бошқармаси бошлиғи Абдувалижон Мустанов, Мирзачўл тумани ҳокими Рустам Кенжаев ва ушбу туман давлат солиқ инспекцияси бошлиғи лавозимидан озод қилинди.


2. Ғарбий Тянь-Шанда ўсувчи камёб эндемик ўсимлик.\nКўп йиллик, калта, ўқ илдизли, деярли поясиз, сийрак чим ҳосил қилувчи, оқ пахмоқ тукли ўсимлик. Баргининг узунлиги 2,5–7 см, 5–12 жуфт, баргчалари чўзиқроқ. Гулпоясининг узунлиги баргига тенг ёки ундан узунроқ. Гулпопуги бошчасимон, зич жойлашган қизил гуллардан иборат. Дуккаги пуфаксимон, чўзиқ тухумсимон, узунлиги 15 мм, қаттиқ, тумшуқчали, қалин ҳурпайган тукли. Июль ойларида гуллаб, августда мева беради.\nТошкент вилояти: Майдонтол дарёсининг ҳавзасида. Ўзбекистондан ташқарида эса Қозоғистон ва Қирғизистонда тарқалган.\nТошли-шағалли тоғ ёнбағирларида ўсади.\nСаноқли даражада учрайди. Ўзбекистондаги умумий сони 3000 дан ортмайди.\nУгом-Чотқол миллий табиат боғи ҳудудидаги ўсиш жойлари муҳофазага олинган.


Хитойлик Хоу Ифань шахмат бўйича жаҳон чемпионига айланди\nУкраинанинг Львов шаҳрида шахмат бўйича жаҳон чемпионлик тожи учун баҳслар якунланди. Унда 2015 йилги жаҳон чемпиони украиналик Мария Музичук хитойлик Хоу Ифанга қарши 9 партиядан иборат баҳс ўтказди.\nБаҳслар якунида Хитой вакилининг 6:3 ҳисобида ғалабаси қайд этилди ва у шахмат тожи соҳибига айланди.\nТўққизинчи партия 46-юришдан кейиноқ хитойликнинг мағлубияти билан тугаган. Бунгача ўтказилган 8та партиянинг 4тасида дуранг, тўрттасида 22 ёшли хитойлик шахматчи қизнинг ғалабаси қайд этилганди.\nРегламентга кўра, 10та партия ўтказилиши, 5:5 ҳисоби қайд этилса, қўшимча партияга ўтилиши белгиланганди.\nҚайд этиш керакки, Хоу Ифань 2010-2012 ва 2013-2015 йиллар давомида ҳам жаҳон чемпионлиги унвонини ўзида сақлаб турган.\nЖаҳон чемпиони бунга даъвогарларлар билан ўйинлар натижасига кўра маълум бўладиган эркаклар ўртасидаги шахматдан фарқли равишда, аёллар ўртасида чемпион аралаш схемада аниқланади. 2010 йилдан бери улар ўртасидаги жаҳон чемпионатлари нокаут тизимида ўтказиб келинмоқда.


Суиқасд қизғин паллага кирди… « Ўзбекистон Халқ Ҳаракати\n27 January 2019 - 11:08\nПаримомо суяги лаҳатда чириган Ҳуккининг руҳидан мадад сўрагач, ошиқларини сеҳру жоду билан ўради. Унинг ҳийла-найранги беҳад, ичи риёга тўла эди. Касбини собитқадам ўзлаштиргани учун режаси пухта ва пишиқ чиқди. Ошиқлар бир тан-бир жон бўлиб ишга киришдилар. Тонг оқармасдан ниҳояланиши зарур тадбир калхўз жамоаси тақдирини ўзгартирарлик даражада муҳим эди. Оташкесинни бегоналарга билдирмаслик, енг ичида амалга ошириш топширилганди. Бундан жамоа хумкаллаларининг бошлари осмонда эди.\nЖодуланган ошиқлар майитни Ҳуккининг кўрпасига ўрадилар. Судраклаб, денгиз кўпиклардек мавжланиб ётган Оқпартовнинг қоқ ўртасига олиб бордилар. Сўнгра сувараклардек уй-уйларига тарқаб кеттилар. Уларга ўзларини ҳеч нимадан хабарсиз кимсалардек тутиш буюрилганди.\nҲар тонгда Оқпартовдаги “Учлик иттифоқи” секскушхонасига туман марказидан бир дона қирмизи атиргул кўтариб, туман ижроия қўмитаси раисаси Ўғилой Чўвиш келарди. Паримомонинг режаси иш берса, бу ёғига барчасини у давом эттириши лозим эди. Жамоа унинг ноғорасига ўйнаб берса, олам гулистон, маърака қўшиб ёзиш ва сохталаштириш саркитобида битилганидек, поёнига етарди.\n…Туман қўмпартияси биринчи котиби қўшни тумандан эди. Ичларидан чиқмаган раҳбарни ёқтирмайдиган маҳаллий халқ шунинг учун ижроия қўмитаси раисасига “ўзимизники”, дея, кўпроқ суянарди. У ҳам ҳар қандай чақириққа “лаббай” деб жавоб берарди. Шу аснода бир муддат олдин иккинчи котиб бўлиб ишлаган Дармон Мадоровичнинг кўнглини овлашга ҳам уринарди. Унинг кўзбойлоғич илон каби аврашларига дош беролмаган раҳбарлар, кези келиб, ўз нафси билан ўзи ўралашганини сезмасдан қолардилар. Дармон Мадорович бошига ҳам бир замонлар шундай кулфат тушганди. Шунинг учун у бугунги кунда раиса маслаҳатисиз қадам ташлай олмасди. Биринчиликка даъвогар кўрилган пайтда тумшуғидан илинганди. Вилоят раҳбари назарида қизиққон ва тадбиркор кўринган Дармон Мадорович Ўғилой Чўвиш учун бурнидан буйдаўтказилган ҳўкиз эди. Ўлжани тўрқовоққа солиб хонакилаштиришда айни чоғда марҳум Қўзи Шишак ҳам ташаббус кўрсатганди. Шохдор Такаев бригадирлик қиладиган ҳудуднинг шинам шийпонида Дармон Мадоровичга тузоқ доналари ташланганда, пахта мавсумининг авж палласи эди. Калхўзга вакил қилинган иккинчи котиб куннинг тенг ярмидан кўпроғини шийпонда ўтказарди. Қорни очқаганда туман марказида жойлашган ижарадаги уйига икки газак бориб, қорнини тўқлаб келарди. Ҳар куни қорни ғамида тўрт бора ўттиз уч чақиримдан, жами бир юз ўттиз икки чақирим йўл босарди. Ўзбекка хос бўлмаган хўрдадонликдан хориждаги бу одат унинг кўнглини овлаш учун мураккабликлар туғдирарди. Фитна уясига айланган дастурхон ўликнинг ҳам димоғини қитиқларди. Таъма билан тузалган ноз-неъматлар остига пистирма қўйиларди. Дармон Мадорович кўк чойдан бошқасига қиё боқмасди. Очликдан силласи қуриганда ҳам уйидан бошқа жойда оғзига туз солмасди. Ўғилой Чўвиш шу боис тишсиз-тирноқсиз арслон ҳолига тушди. Бўлавермагач, у Қўзи Шишакка маслаҳат солди. Улар қатор йиллардан буён дон олишиб юрар, бир-бирларидан яширадиган сирлари йўқ эди. Ҳийла-найрангни дастурхон ҳисобидан амалга оширишдан бошқасига ярамайдиган раис ҳам, тайинли режаси йўқлигини айтиб, узр сўради. Шунда гурунгга гизли қулоқ солиб турган бригада бошлиғи Шохдор Такаев пухта ўйланган режаси борлигини шипшитди. Улар кўкраги остида бир замбилғалтак гўнг ортмоқлаб юрадиган бу ишкамбага қаердан ақл келганига ажаблансалар-да, лом-мим деб ўтирмадилар. Иш бошлаш учун фотиҳа бериб юбордилар.\nШоп мўйловли, қорни кунжара тиқилган қонордек дўппайган Шохдор Такаев айвон пештоқига тақаб кўтарилган ишком тагидаги сояга қўйилган истўлга билакларини чалиштириб ўтирган Дармон Мадоровичга чинни чойнакда чой олиб келди. Сўридан ўттиз қулоч нарида суви зумраддек жимирлаб турадиган ҳовуз бўйида ўн тўрт қулоч чуқурликда қазилган тош қудуқ бор эди. Чашмани тозалаб туриш учун ҳовуз тевараклаб оқтутлар экилганди. Атроф мевали дарахлар билан қуршалганди. Ҳўкиз тилига ўхшаш отизчада анвойи гуллар қийғос очилиб, напармон товланаётган ёрқин ранглар кўзни қувонтирарди. Ўттиз-қирқ қадам наридан кесиб ўтган йўл билан ёнма-ён кетган ариқ рошида саф тортган қоратоллар гуркирарди. Улар қуюқ соя ташлаб, ҳавони намлантирар, намга тўйинган ҳаво ишком остига салқинлик ҳайдарди. Нарида кўз илғамас пахтазор ястанганди. Унда гўнг титаётган қарғалар каби далани босган калхўзчилар ва ҳашарчилар пахта териш билан андармон эдилар. Пахтазор ўртасига қўйилган турнақатор тележкалар устидаги ҳаммоллар тарозидан ўтган пахтани тортиб олиб, тепиб тирбандлаш билан банд эдилар.\nДармон Мадорович ғалвир шиляпасини ўлиб қолса бошидан ечмасди. У чойни пиёлага тангаботар қуйиб қултумлаганди, еган овқати оғзига қайтиб, кекирдагини бармоғи билан эзиб қўйди. Ўзини ўта ҳушёр ва кордон ҳисоблайдиган бу одам бир қултум чойга қўшиб фитна оғусини ичаётганини сезмади. У тумшуғи билан илинганини пайқаганда, йил охирида нақд бўладиган биринчи котиблик билан хайр-маъзурни насия этиб, бу жойлардан жуфтагини ростлаган бўларди. Наздида порлоқ келажак сари шахдам қадамлаётган бу говкалла оқибати кўнгилсизликлар билан тугаши мумкин кўп вазиятларни хаёлидан соқит этганди. У хотини тайёрлаган таомлардан ташқари оғзига урвоқ ҳам солмасди. Ичадиган сувини ҳайдовчисига опичлатиб юрарди. Шу сувдан қайнаттириб, ўзининг пахта гуллик чинни чойнагидан ўзининг пахта гуллик чинни пиёласига ўз қўллари билан қуйиб ичишни касби мазмунига айлантирганди. Чойни ҳайдовчи дамласа, ишончли бўларди. Аммо унинг кўзини шамғалат этиб, чойнакка бир нима ташласалар, ўзи ўлиб, ҳайдовчиси жавобгар бўлишидан у ҳадиксирарди. Жиноятчининг қутулиб қолиши эҳтимоли унинг кўнглини хижил қиларди. Ўйлашича, қуйи бўғин раҳбарлардан кимнингдир зиммасига бу масъулиятни юклаб, устидан ҳайдовчи назорати ўрнатилса, хавфсизлик даражаси икки ҳисса ошарди. Оқибатидан қўрқадиган маҳаллий раҳбар унинг тақдиридан кўра ўз тақдиридан кўпроқ таҳликада бўларди. У ҳар қандай айб ўз соҳибини муқаррар жазога бошлаб боради, деган ақидани эшитмагани сабаб, жиноятнинг турли хил усуллари борлигини ўйлаб кўрмасди. Биргина еганидан ва ичганидан хавф бўлиши мумкинлигини ўйлагани учун, мулоҳаза этишга фаросати етмасди. Ўзга туманларда шу усул билан ёқмаган раҳбарларни асфаласофилинга жўнатардилар. Бу туманда эса раҳбарни тили қисиқ қилишга уринар, уни жисмонан йўқотишни қўрқоқлик ва пасткашлик аломати деб ўйлардилар. Улар ҳийла ва найранг билан жиловлаган раҳбарларини бадном этишни, эшак қилиб миниб, эл кўзида ўзларини қаҳрамон кўрсатишни ҳаётлари мазмуни сифатида кўрардилар. Буни хаёлига келтирмайдиган Дармон Мадоровичнинг кўз олдида дорга тортилган сиртмоқ гавдаланарди. У сиртмоқ ўрнида Хўжа Насриддиннинг эшагининг думини тасаввур этганида, бойқулободликларнинг феъл-атворини, қош-қовоқлари остига яширинган қувликларини уққан бўларди. Уларнинг ўта соддаликлари очилиб қоларди. Мураккаб қарашлар тақдирини чигаллаштирмасди. Вилоят раҳбари тавсияси билан ҳайдовчиликка олган кимсаси ҳам маҳаллий одамлар орасидан чиққанди. Ўзгачароқ бу юрт одамларининг ўзиникилари ёнида ўзгаларга вафоси йўқлигидан унинг бехабарлиги ақли пишиб-етилмаганидан дарак эди. Аслида унинг ёнида Навоийси йўқлиги манглайининг шўри эди. Жомийси ва Навоийси бўлганда, у Бойқародан кам эмасди. Бойқароси бўлганда, битта элнинг бир-бирига тиш қайрашига ҳожат қолмасди.\nСуиқасд қизғин паллага кирди. Иккинчи котиб ҳайдовчиси Ширбози Тўқлиевнинг ўзи Шохдор Такаевга йўл-йўриқ кўрсатди. Бўлмаса, минг боғ беда, икки юзта сараланган бўрикалла қовун, иккита совлиқ ва битта жондори сур қўчқор эвазига ўртага чиққан бу иш Шохдор Такаевнинг етти ухлаб тушига кирмасди. Ҳийлани ишлаб чиққанда ҳам, ҳайдовчи рўйхушлик бермаса, у қазиган чоҳига ўзи тушиб, қирчиллама қирқ ёшида бемурод кетарди. Ейиш-ичиш ва фоҳишабозликдан бошқасига ярамайдиган Шохдор Такаевнинг бошига бу фикр қаердан келганига Ўғилой Чўвиш ҳайрон эди. “Кесакдан ўт чиқди”, деган раис ҳам чиқмаган жондан умид зайлида иш кўрарди. Шоп мўйловли, бурни паловкадидек келадиган бригадир эса, янги қирраси очилаётганидан ўзини қайга уриб ўлишни билмасди. Қанорқопдек қорнини кўкраги остида дўмира қилиб кўтариб юрадиган бу одам, аслида, сўлоқмоннинг сўқисидай келадиган абзали орқасидан обрў орттирганди…\n…Барчаси бир неча йил аввал содир бўлди… Бу ҳақда хуфияларидан эшитган Ўғилой Чўвиш уни кўзи остига олганди. Бўлмаса, ҳар саҳар сўфи кетини ювмасдан, у ўттиз уч чақирим йўл босиб, калхўз раиси Қўзи Шишакнинг ётоқхонасига бостириб келмасди. Устидан кўрпасини тортиб, унга дўқ-пўписа қилмасди. Шундай пайтларда эрига орқасини тўнкариб ётадиган хотин шоғол оғзидан тушган она товуқ сингари ётоқхонасидан чиқиб қочарди. Этигидан бошқасини ечишни билмайдиган эр жонивор юз-бетини чала-чулпа ювиб, Ўғилой Чўвиш билан пахта далаларини айлангани чиқарди. Ўғилой Чўвишнинг довруғи вилоятга кетган Шохдор Такаевни кўзлаб келганини раис яхши англаса-да, унда ўзининг кўнгли борлиги учун Шохдор Такаевга яқинлаштиригиси келмасди. Шаддодликда Фиръавнга, айёрликда Клеўпатрага дарс берадиган Ўғилой Чўвиш бу масалада иккиланмаганида, унга бир чўқиш билан “кишт” берарди. Эскилик сарқити ҳисобланмиш Шохдор Такаевнинг шоп мўйловигина унинг шаҳдини сусайтириб турарди, холос. Шу тўсиқни бригадир бир белкурак ахлат каби бурнини тагидан қиртишлаб олиб, чиқиндихандаққа ирғитганида, ишлар бошқача кечарди. Уни раиснинг ўзига чақиртириб, қорин полвонни икки харсангтошни кўтариб турган ёғлиқ тўши остига босарди-қўярди.\nЕмаган сомсасига пул тўлайвериб жонига теккан раис ахийри юрак бетлаб, хотинига шу масалада маслаҳат солди. Ич-этини еб, дамини ютиш жонига теккан Нусхагул эрига муаммонинг осон йўлини кўрсатди…\n…Эрини умрида илк даъфа ечинтириб, товонидан энсасигача уқалаган Нусхагулнинг қулоғига одатдагидай тонг саҳарда оёқ товушлари чалинди. У тўладан келган қадди-қоматига мос тушмайдиган чаққонлик билан эшикдан сирғалиб чиқиб, қазноққга кириб кетди.\n– Молга ўхшаб ҳалиям ётипсанми? Пахта нима бўлди? – дея важоҳат билан ётоқхонага уриб кирган Ўғилой Чўвиш бошини буркаб ётган раиснинг устидан бахмал кўрпани тортиб, бир четга улоқтирди. Унинг қип яланғоч ётганини кўргач: – Юзинг қурсин! – дея икки кафтини юзига босди, ҳушини йўқотиб, яшин урган мисол ўрнида серрайиб қолди.\nФурсатни қўлдан бой бериш битимга хиёнат эканлигини англаган Қўзи Шишак унинг этагидан икки қўллаб ушлаб, тўшагига тортди. Бўри қўйни ортмоқлаган каби бошидан ошириб тагига босди. Юбкасини кўтариб, резинкаси бўшаган ичкисини тиззасигача туширди. Ўғилой Чўвишнинг чарм этик кийган оёқлари ички-пичкиси, чулки-пулкиси билан ҳавога кўтарилди. Қўзи Шишак уларни унинг юзларини яшириб турган кафтларига қўшиб манглайига қапиштирди. Сўнгра… Қозиқда пишқириб ётган айғирнинг ҳам бунчалар тезхон эмаслигидан лол-ҳайрон Ўғилой Чўвиш азбаройи қийқириб юбормаслик учун қўлини тишлади. У эшик тирқишидан “Секс” театрининг “Қовушиш” спектаклини куйикиб томоша қилаётган Нусхагулни пайқамаганди. Пайқаганида, эрининг орқа-бўйнини силаб, занжирдаги итдек хезлаб қўйган мегажиннинг ҳийла-найранги ўзиникидан қолишмаслигини англарди. Роса қирқ дақиқа ўтгач, Қўзи Шишак бўкириб, хуморига чидолмасдан, Ўғилой Чўвишнинг кўйлаги тагига бошини тиқди. У ҳансираб, полизга тушган ўғри каби ҳавога тўймасди. Балчиққа ботган тўнғиздек хирилларкан, унинг димоғига ўлиб қолган каламуш ҳидига ўхшаш қўланса ҳид урилди. У умри бино бўлиб дунёда бунақа бадбўй ҳид борлигини хаёлига келтирмаганди. Кўнгли беҳузур бўлганидан ошқозони келиб бўғизига тиқилди, ўқичиқ тутиб, кучала еган ит каби чиранди. Ўғилой Чўвишнинг икки кўкси орасига қусганида ичак-чавоғи йиртилгудек бўлди. Чидай олмагач, сакраб турдию, илгаги солинган дераза равоғини синдириб, уйнинг орқасига отилиб чиқди. Чиқа-сола ўзини лойхандақдаги сувга ташлади. Руҳиятини ароқхўрнинг ланжлигига менгзаш лоҳаслик эгаллаб, унинг хумори қўзиган банги каби жони ўзига ортиқча туяла бошлаганди.\nШафақнинг оч-қизғиш нурлари ниш ура бошлаган дамлар эди. Қудуққа сувга чиққан укасининг хотини икки билагига икки челакни илдириб, “Омон ёр, ўйнасангчи-ҳей, омон ёр, Куйганни куйласангчи-ҳей, омон ёр” дея хиргойи қилиб келарди. Қундузни ютган илон сингари сувдан бошини чиқариб ўтирган қайнағасига кўзи тушгач, у челакларни отиб юбориб, дод-вой солганча орқасига қарамай қочди. Даранг-дурунгни эшитган Қўзи Шишак, қўққисидан тирилган мурдадек, кўзларини, ялт этиб очди. Ҳар ёнга аланглаб, тўнғич ўғли Қорёғдига кўзи тушди. Ҳожатга чиққан Қорёғди, отасини ўлган деб ўйлаб, турган жойида қотиб қолганди. Отаси қимирлагач, у тиши суғурилган бемордек чинқириб юборди. Ҳушёр тортган Қўзи Шишак тура-сола, икки қўллаб олдини ушлаб, супага қараб отилди. Деразадан боши билан ўмбалоқ ошиб, ётоқхонасига тушди.\nЎғилой Чўвиш кетгач, эшик тирқишидан пойлаётган Нусхагул ҳам арвоҳга йўлиққан мушук сингари қазноқдан югуриб чиққан, у ҳам қўлансага дош беролмаганди. Жийда гуллик кўйлагининг этаги билан оғзи-бурнини ёпганида ҳам, уни ҳид кўринмас қора илондек бўғарди. У девор ёриғига суқилган ўроқни қўлига олиб, тўғри гулотизга борди. Райҳон гулларни саралаб ўриб, бир қучоқ қилиб ётоқхонага олиб кириб, уй юзига ёйиб ташлади. Ўт ўчирувчилар каби сергак ва довюрак Нусхагул бу билан чегараланмади. Ўчоқда ярим қўлтиқ ғўзапоя ёқиб, белкурак юзидаги лахча чўғга икки даста исириқ солди. У ётоқхонага исириқ тутатиб кирганда, сутга тушган сичқондек қип-яланғоч эри ҳам уриб кирди.\n– Ҳаром ўлгур байталнинг ичида тимсоҳ ўлганми, дейман?! Одамнинг юзига боқиб, ичидагини билиб бўлмас экан! – деди у.\n– Гапирма! – деди эри ҳам, эсласа, ўзини ташлаб юборадигандай кафтини пешонасига босиб, уф тортаркан.\nНусхагул унинг атрофидан айланиб исириқ тутатди. Эри унга қарама-қарши айланарди. Кўнгли тўлмаган Нусхагул уни тўхтатиб, икки кифтидан босиб, турган жойига бақадек ўтқазди. Белкуракни эрининг тагида беш лаҳза ушлаб турди. Ёввойи чангалзорда адашган тутунлар ўйинқароқ қуёнлардек буралиб-буралиб юқорига кўтариларди. Қўзи Шишак хотинининг фаросатига қойил қоларкан, “Минг офарин!”, деб юборганини билмай қолди.\n Буйда – ҳалқа, илмоқ.\n Газак – марта.\n Отизча – кичикроқ томорқа.


Жерар Депардье Ўзбекистон ҳақида қандай фикрда?\n07.11.2019 15:40 0 1830\nФото: «Ўзбеккино» миллий агентлиги ахборот хизмати\nТаниқли француз актёри Жерар Депардье Тошкентдаги Ислом цивилизацияси марказига ташриф буюриб, бу ерда амалга оширилаётган қурилиш-бунёдкорлик жараёнлари билан танишди. Бу ҳақда «Ўзбеккино» миллий агентлиги ахборот хизмати хабар берди.\nТашриф мобайнида Депардье Ўзбекистон Республикаси Бош вазири ўринбосари Азиз Абдуҳакимов, Ислом цивилизацияси маркази директори Шоазим Миноваров билан суҳбатлашди.\n«Ушбу марказни барпо этиш ташаббуси билан чиққан мамлакат Президенти Шавкат Мирзиёевнинг ушбу ёндашувига қўшиламан. Чунки ислом дини инсонпарварлик қадриятларини улуғлайди, бу буюк эътиқоднинг зўравонлик ва қон тўкиш билан тенглаштирилишини қоралайди. Кўплаб халқаро экспертларнинг таъкидлашича, Ўзбекистон мусулмон дунёси учун инсонпарварлик моделининг пойдеворини қўймоқда», деди Депардье.\nАктёр Ўзбекистон азалдан олимлар ва буюк мутафаккирларни дунёга келтирган замин эканлигини алоҳида таъкидлади: «VIII асрдан буён бу заминда ноёб интеллектуал муҳит яратилган. Математика, тиббиёт ва барча фан соҳаларида катта ютуқларга эришилди. Энг нуфузли ҳадислар тўплами — Пайғамбарнинг ҳикматлари Имом Бухорий томонидан тузилган. Нақшбандийнинг энг катта суфийлик нишони бутун Евросиё бўйлаб - Болқондан Индонезияга қадар тарқалган. Кўплаб таниқли буюк олимлар Моварауннаҳрда яшаб келганлар. Европа дунёсининг ҳеч бир мамлакати бундай илмий марказ билан фахрлана олмайди. Бу исломнинг маърифат ғоялари тарғиботчиси эканлигининг яққол белгиси эмасми?».\nЭслатиб ўтамиз, машҳур француз актёри Ўзбекистон ҳақида ҳужжатли фильм суратга олиш учун Тошкентга келган. Фильмни суратга олиш жараёнлари Ўзбекистоннинг Тошкент, Самарқанд, Бухоро, Хива, Термиз ва Нукус шаҳарларида олиб борилади.\nЎзбекистон Жерар Депардье\nКоронавирус бугун, 10:03\nКоронавирус 23/05, 22:38\nКоронавирус юқтирганлар сони 3100 нафардан ошди\nКоронавирус 23/05, 15:23\nКоронавирусдан тузалганлар сони 2,5 мингдан ошди\nОтабек Умаров янги лойиҳа тақдим этди


Қозоғистонда бир қатор инсон ҳуқуқлари бўйича нодавлат ташкилотлар фаолияти тўхтатилди ва жаримага тортилди\nПравозащитник, глава Казахстанского международного бюро по правам человека Евгений Жовтис и адвокат Инара Масанова на встрече в пресс-центре бюро. Алматы, 29 января 2020 года.\n25 январь куни солиқ идоралари яна иккита нодавлат ташкилотига нисбатан жазо чораларини қўлладилар — фаолиятни 3 ойга тўхтатиб туриш ва миллионлаб тенге жарималар шаклида.\nАввалроқ, сайловларни кузатишга ихтисослашган ташкилотларга нисбатан ҳам шундай қарорлар қабул қилинган эди. Бирига вақтинча ёпиш ҳақида буйруқ берилган бўлса, иккинчиси жаримага тортилди. Умуман олганда, ўндан ортиқ қозоғистонлик инсон ҳуқуқлари ва жамоат ташкилотлари худди шундай тақдирга дуч келишлари мумкин.\n25 январь куни Олмаотанинг солиқ идоралари инсон ҳуқуқлари ва қонунийликни таъминлаш бўйича Қозоғистон Халқаро бюроси ва Халқаро ҳуқуқий ташаббуснинг молиявий ҳисоботларига бўлган даъволарга оид ишларини кўриб чиқдилар.\nНатижада, Қозоғистон Инсон ҳуқуқлари ва қонунийликни таъминлаш бўйича халқаро бюроси ҳар бирига 200 ойлик ҳисоб-китоб кўрсаткичи миқдорида тўртта протокол бўйича жарима шаклида жарима солинди. Умумий сумма икки миллион тенгедан ошади (4750 доллардан ортиқ). Бундан ташқари, ташкилотга ўз фаолиятини уч ойга тўхтатиб туриш ҳақида буйруқ берилди.\nХалқаро ҳуқуқий ташаббус 1,1 миллион тенге миқдорида жаримага тортилди, шунингдек ишни уч ойга тўхтатиб қўйди.\nРегламент ҳали кучга кирмаган. Ташкилотлар ушбу қарорлар устидан шикоят қилишлари учун 10 кун бор.\nАввалроқ, тегишли равишда 15 ва 19 январь кунлари яна иккита нодавлат нотижорат ташкилоти жаримага тортилди: Олмаотада — “Эхо” жамоат бирлашмаси унинг вакиллари йўқлигида (жарима миқдори 1,1 миллион тенгега яқин). Нур-Султонда — “Эркиндик канати” жамоат бирлашмаси (жарима миқдори 277 минг тенгени). Эхога ўз фаолиятини уч ойга тўхтатиб туриш ҳақида ҳам буйруқ берилди. Иккала ташкилот ҳам сайловларни кузатиш ва кузатувчиларни ўқитиш билан шуғулланади.\nБарча ҳолатларда даъволар ташкилотларнинг солиқ органларига тақдим этиши шарт бўлган хорижий молиялаштиришни олиш ва ривожлантиришнинг иккита шаклига тегишли. Барча ташкилотлар қарорлар устидан шикоят қилишларини айтишди. Уларнинг вакиллари солиқ идораларининг ҳаракатлари «сиёсий буюртма» деган фикрга содиқ қолишда давом этмоқдалар. Уларнинг сўзларига кўра, ишларни кўриб чиқиш, худди текширувларнинг ўзи каби, қонунлар ва тартиб-қоидаларни бузган ҳолда ўтказилган.\n- Биринчидан, 2018 йил. Маъмурий жавобгарликка тортишнинг икки ойлик муддатлари аллақачон ўтиб кетган. Иккинчидан, қонунга биноан улар камерадан назорат ўтказишлари керак эди ва солиқ кодексида ушбу назорат қандай амалга оширилаётгани аниқ кўрсатилган. Ушбу стандартларга мувофиқ, биз 30 кун ичида барча ноаниқликларни тузатиши мумкин эди. Аммо улар Солиқ кодекси доирасида текширмадилар. Уларнинг қилган ишлари солиқ кодексида мавжуд бўлмаган «махсус назорат шакли» деб номланади ... Улар бизни барча ҳуқуқ ва имкониятлардан маҳрум қилишди ва бизга бирор нарсани тузатиш имкониятини беришни хоҳламайдилар ... Афтидан БМТ, ЕХҲТ, айрим мамлакатлар, Европа Иттифоқи билан суҳбатлашишимизга ҳожат йўқ. Мамлакатда ҳеч ким халқаро тузилмалар билан алоқа қила олмаслиги учун улар бизнинг оғзимизни ёпмоқчи. Биз аста-секин Шимолий Кореяга айланаяпмиз, — деди Халқаро ҳуқуқий ташаббус раҳбари Амангелди Шўрманбоев.\n2020 йил ноябрь ойида 13 та Қозоғистон нодавлат ташкилотлари уларга қарши асоссиз солиқ текширувлари ўтказилаётгани тўғрисида дарҳол хабар беришди. Ташкилотлар вакиллари бўлиб ўтаётган воқеаларни «ҳужум» ва «сиёсий босим» деб аташди. ННТлар уларга қарши ишларнинг деярли бир хиллигини хабар қилишди.\n«Ростини санаш қўрқинчли». «Ноқулай» кузатувчиларнинг ҳикоялари\nНатижада, айрим ташкилотлар ўз вакилларини 10 январь куни бўлиб ўтган овоз бериш жараёнини кузатишга юбора олмадилар, бу кўплаб қонунбузарликлар ва мустақил кузатувчилар ва журналистлар учун тўсиқлар ҳақида хабарлар билан бирга келди.\nҚарорлар қабул қилинган тўртта ташкилотдан ташқари, биз “Гадир-Касие” инсон ҳуқуқлари ва оммавий ахборот воситалари ва сўз эркинлиги билан шуғулланадиган нодавлат ташкилотлар ҳақида ҳам гаплашамиз: МедиаНет ва «Legal Media Center”. Ҳозирда уларнинг барчаси ўз ишларини кутмоқдалар.\n20 январь куни Human Rights Watch халқаро инсон ҳуқуқлари ташкилоти солиқ идоралари томонидан Қозоғистон нодавлат нотижорат ташкилотларига босим ўтказилиши муносабати билан очиқ баёнот эълон қилди. Ташкилот содир бўлаётган воқеаларни «мувофиқлаштирилган ҳужум» деб атади ва бу «Қозоғистон раҳбариятининг ислоҳотларга бўлган қизиқишининг самимийлиги» га шубҳа туғдиради. HRW АҚШ, Европа Иттифоқи ва халқаро ташкилотларни «ушбу ҳурматли инсон ҳуқуқлари гуруҳларини қўллаб-қувватлаш учун» ва «Қозоғистон расмийларининг ноқонуний ҳаракатларига қарши» гапиришга чақирди.


Россияда юртдошига пичоқ урган бухоролик келин етти йилга қамалиб кетиши мумкин - oqbura\nУни қамоқдан сақлаб қолиши мумкин бўлган фарғоналик йигитни топишга ёрдам беришга чақирамиз.\nРоссиянинг Москва вилояти судларидан бирида 19 май куни Ўзбекистоннинг Бухоро вилоятидан келиб, ишлаб юрган И.Д. исмли келин устидан суд бўлиши кутилмоқда. Бизнинг манба берган маълумотга кўра, унга “одамга қасддан оғир жароҳат етказиш” деган айб қўйилган бўлиб, 7 йиллик қамоқ жазоси берилиши мумкин.\nКелиннинг айтишича, у ўзини ҳимоя қилиш мақсадида қўлига пичоқ олган. Бизнинг манба берган хабарга кўра, воқеанинг қисқа баёни қуйидагича.\nАйбланувчи И.Д. Москва вилоятидаги Тельман қишлоғида, ўзининг фарғоналик таниши А.Х. билан норасмий никоҳда яшаб юрган. Улар Москва вилоятининг Раменский шаҳар округига қарашли Софьино кишлоғида “Яндекс Маркет” савдо тармоғи омборхонасида бирга ишлашган ва фожиали жанжалга қадар ижарага олинган квартирада яшаб келишган.\nАйбланувчининг сўзларига кўра, 2021 йилнинг 15 декабрида икковлон ишдан қайтишгач, аёл овқат килишни бошлаган. Тамадди қилиб олишгач, йигит жинсий алоқа қилиш истагини билдирган, лекин И.Д. ҳайз кўраётганини айтиб, бош тортган. Йигитга ҳатто дин ҳам бу кунларда жинсий алоқа қилишни ман этганини эслатади.\nБирдан А.Х.нинг рашки қўзиб, келиннинг телефонини олган ва ундаги қўнғироқлар ҳамда смсларни текширишга киришган. И.Д. йиғлай бошлаган. Шунда йигит телефонни ташлаб, келинни уришни бошлаган. И.Д. ўзини ҳимоя қилишга ҳаракат қилган.\nЙигит уни сочидан тортиб хона бўйлаб судрай бошлаганда, келин “бунақа яшашдан кўра ўлганим яхши”, деб бақиради. Йигит унга, “бор ўлдир ўзингни, кўрайчи, буни қандай қилар экансан…” деб жавоб беради.\nИ.Д. ошхонага кириб, пичоқ билан чиқади ва ўзимга ураман, деб йигитни қўрқитмоқчи бўлади. Йигит пичоқни олиб қўйиш ҳаракатида яна қизга ташланади. Ур-сур бошланиб, йигит уни бўға бошлаганда келин қўрқиб кетади.\n“Шу пайт у мени бўғиб ўлдириб қўяди, деб қўрқиб кетдим ва қўлимдаги пичоқни унинг кўкрагига урдим”, дея кўрсатма беради келин терговда.\nПичоқ йигитнинг чап қўли остига санчилади. Шундагина у келинни қўйиб юбориб, тўшакка йиқилади. Келин латта олиб келиб, қонни тўхтатишга уринганда йигит ўлишини айтиб, “тез ёрдам” чақиришни сўраган.\n“Тез ёрдам” 5-10 дақиқа етиб келиб, шифокорлар йигитни олиб кетишган. И.Д. хонада қолиб, полиция ходимларини кутган. Улар етиб келишгач, келинни ҳибсга олишган.\nЙигит реанимацияда ўзига келади ва касалхонада даволаниб чиқади. У терговчига И.Д. билан бир йилдан буён бирга ишлаб, бирга яшаб келишганини, жанжал рашк асосида чиққанини тасдиқлаган. А.Х.нинг айтишича, у ғазабланиб, квартирадан чиқиб кетмоқчи бўлган лекин И.Д. эшикни қулфлаб, калитни бермай қўйган ва жанжал яна уланган.\n“Жанжал пайтида И.Д. ошхонага кириб пичоқ олиб чиқди ва бор кучи билан кўкрагимга урди”, – дея кўрсатма берган у терговчига. – Аввал кўнглим айниди, кейин хушимдан кетдим. Реанимацияда ўзимга келдим”.\nЙигитнинг айтишича, у келинни урмаган, “ҳатто туртмаган” ҳам. У И.Д.га нисбатан ҳеч қандай даъвоси йўқлигини айтиб, унга қаттиқ жазо қўлламасликни сўраган. Лекин бу ҳақда ёзиб бермаган ва тез кунларда ғойиб бўлган. Унинг ўз уйига, Фарғона вилоятининг Олтиариқ туманига кетиб қолгани гумон қилинмоқда.\nЭнди келин Россия Федерацияси Жиноят кодексининг 111-моддасига биноан одамга қасддан оғир жароҳат етказишда айбланмоқда. Унинг ўзи ва адвокати айбловни 114-моддага, яъни “ўзини ҳимоя қилиш мақсадида одамга мажбурий оғир тан жароҳати етказиш”га алмаштиришни сўранишмоқда. Агар йигит терговда айтган сўзларини, яъни келинга нисбатан ҳеч қандай даъвосини йўқлигини айтиб, ариза ёзиб берса ишга жуда катта фойдаси тегиши мумкин.\nАввалги эри билан ажрашган И.Д.нинг Россияда расмий рўйхати йўқ. Етти яшар қизи ва ёлғиз онаси бор.\nБу мақолани ёзишдан мақсад, эҳтимол йигитни билганлардан кимдир уни ўқиб қолар ва йигитни инсофга чақиришга кўмаклашар, деган умид. Албатта, воқеалар биз баён қилгандан бошқачароқ бўлгандир. Буни тергов ва суд аниқлайди. Лекин фикримизча, нима бўлган тақдирда ҳам, А.Х. зудлик билан келинга нисбатан даъвоси йўқлиги ҳақида ариза ёзиб, терговчига ёки Москва вилояти судига жўнатиб қўйса, И.Д.нинг, унинг онаси ва қизалоғининг қисмати анча енгиллаган бўларди.\nМаълум сабабларга кўра биз воқеа қаҳрамонларининг исм-шарифларини тўлиқ ёзмадик.\nЙигит Ўзбекистон фуқароси, уйланмаган, 1996 йилда Фарғона вилоятининг Олтиариқ туманида туғилган. Сўнгги йилларда Москва вилоятининг Раменский шаҳар округига қарашли Тельман қишлоғида «Яндекс Маркет» савдо омборида ишлаб келган.\nОлтиариқлик ёки йигитни таниши мумкин бўлган шахслар, таҳририятимизга +996 550517456 (Вотсап, Телеграм) рақами орқали мурожаат қилишса, унинг тўлиқ исми-шарифини маълум қиламиз.\nШоядки, йигитни инсофга чақириб, бир норасида гўдакнинг онасидан, муштипар онанинг қизидан узоқ муддатга айрилишларидан, айбланувчи И.Д.ни эса ҳаёти бутунлай барбод бўлишидан сақлаб қолишга муваффақ бўлсак.\nРасм интернетдан олинди, воқеага алоқаси йўқ


Тадбиркор Аҳмед Алиев\n"2012 йилда Ўзбекистонда давлат тўнтариши режаланган эди. Бир гуруҳ генераллар Ўзбекистон президенти Каримовни лавозимидан четлаштириш режасини тузишди. Ўша пайтда Бош вазир бўлган Шавкат Мирзиëевни жисмонан йўқ қилиш ҳам бу режада бор эди".\nБу иддаони Жаслиқ қамоқхонасида 7 йил жазо ўтаб чиққан, халқ орасида «Олтин қироли» деб танилган 53 яшар тадбиркор Аҳмед Алиев 21 октябрь куни Тошкентдаги Le Grande Plaza меҳмонхонасида бўлган матбуот анжуманида айтди.\nОзодлик мухбири саволига жавобан, Алиев «давлат тўнтаришини ҳозир умрбод қамоқ жазосига ҳукм қилинган собиқ генерал Шуҳрат Ғуломов режалаганлигини» таъкидлаб айтди.\nАлиев ўз сўзида давом этиб "Юқори лавозимдаги амалдорлар ва ҳокимлар Шавкат Мирзиëев сиëсатини фаол саботаж қилаëтганини" айтаркан, "Тошкент ва вилоят марказларидаги снослар (аҳоли уйларининг бузилиши) Мирзиëевга қарши қаратилган саботажнинг безбетларча кўринишидир" деди.\n"Сиëсий сабаблар билан қамалганман"\nМатбуот анжумани бошида рус тилида кириш сўзи айтаркан, Алиев ўзининг сиëсий репрессия қурбони бўлганини иддао қилди:\n- Қамалишимга сабаб иқтисодий, яъни бизнесимни Тошкент марказида ташкил қилганим «Олтин маркази"ни тортиб олиш иштиëқи деган фикр бор. Аммо бу иккиламчидир. Бирламчи сабаб сиëсий қасд олишдир.. Янада аниқ айтсам, истисодий ва сиëсий сабаб билан қамалдим. Сиëсий сабабни устувор деб биламан. Сиëсий сабаб ҳақида тўхталсам, 2011-2012 йилларда Ўзбекистонда давлат тўнтариши тайëрланди. Бу тўнтариш рўй берса¸ ўша пайтда Ўзбекистон президенти бўлган Ислом Абдуғаниевич Каримов лавозимидан четлаштирилар эди. Бу тўнтариш доирасида ўша пайтда Бош вазир бўлган Шавкат Мирзиëев жисмонан йўқ қилиниши керак эди. Таъкидлайман жисмонан йўқ қилиш. Мен бу ҳақда билиб қолганим учун қамалдим.\nТадбиркор иддаосига кўра¸ "Мирзиëевни жисмонан йўқ қилиш плани ортида шахсан генерал Шухрат Ғуломов" турган.\nМатбуот анжумани чоғида тадбиркор Алиев МХХ раисининг собиқ раис ўринбосари¸ генерал Ғуломовни "халқ душмани" деб атади.\nАлиев тарафидан "халқ душмани", "тўнтариш доҳийси" дея таърифланган МХХ раисининг собиқ биринчи ўринбосари Шуҳрат Ғуломов шу кунларда Ўзбекистон Республикаси Олий ҳарбий судиниг 2017 йилдаги ҳукмига асосан умрбод қамоқ жазосини «Жаслиқ» қамоқхонасида ўтамоқда.\nТўнтариш ҳақидаги иддаонинг исботи борми?\nАлиев Озодлик мухбири билан алоҳида мулоқот чоғида ўз иддаоларига ойдинлик киритди:\n- Асоссиз гапларни гапирадиганлар болтун дейилади тўғрими? Гапирган гапини ҳужжат билан тасдиқлайдиганлар эса, жиддий қабул қилинади. Бугунги айтган ҳар бир гапимни тасдиқловчи ҳужжатлар бор.\nТадбиркорнинг Озодлик мухбирига айтишича¸ у 2014 йилда бутун ҳужжатларни Ўзбекистон раҳбарияти¸ хусусан Шавкат Мирзиëевга етказишга муваффақ бўлган.\n- Ўша пайтда Шухрат Ғуломов ҳам лавозимда эди. Буни инобатга олишингизни сўрайман, - деди тадбиркор.\nМатбуот анжуманида қатнашган тошкентлик журналист Алексей Волосевичнинг Озодликка айтишича, Алиев унга 2014 йилда ўз шикоят аризасини жазони ўташ тизимларида расман қайддан ўтказгани ва оқланганидан кейин бу ҳужжатлар нусхасини олганини айтган ва тегишли ҳужжатларни кўрсатган.\nБМТнинг махсус маърузачиси Аҳмад Шоҳид 2017 йилнинг октябрида "Жаслиқ" маҳкумлари қаторида Аҳмед Алиев билан учрашган эди. Инсон ҳуқуқлари фаоли Суръат Икромовнинг 21 октябрда Озодликка билдиришича, Алиев ўшанда қийноқлар ҳақида БМТ вакилига гапирган, Алиев БМТ вакили қайтиб кетганидан кейин қамоқ маъмурияти томонидан тазйиққа учраган.\n"Олтин қироли" нега бугун "тилга кирди"?\nМатбуот анжуманида қатнашган журналист Алексей Волосевичга кўра¸ "Алиевнинг айнан бугун гапиришида нотабийлик йўқ:\n- Сентябрда суд Алиевни оқлади. Суд қарори кучга кириши учун белгиланган 10 кун ўтди. Ва тадбиркор бугун матбуот анжумани ўтказди. Бу тарафи тушунарли. Бошқа тарафдан "Олтин қироли" уни "Жаслиқ" чангалидан қутқарган Мирзиëевдан умрбод миннатдордир. Бу матбуот анжуманида қамоқдан чиққан тадбиркор Мирзиëевга тасаннолар айтди. Бу тасаннолар Мирзиëевга зарар бермаслиги аниқ.\n"Олтин қироли"нинг ширкати\nАлиев қачон қамалдию қачон чиқди?\nТошкентдаги 1200 киши ишлайдиган "Алиев заргари" олтин буюмлар ишлаб чиқариш ва сотиш ширкати асосчиси Аҳмед Алиев ва унинг хотини (ҳаммаси бўлиб 11 киши) 2012 йили қамоққа олинган эди.\nЎзбекистон заргарлар уюшмасининг собиқ раиси¸ олтин тақинчоқлар ишлаб чиқариб сотиш бўйича Марказий Осиëдаги йирик тадбиркор¸ Аҳмед Алиев 2013 йилда жиноят ишлари бўйича Тошкент шаҳар суди ҳукми билан уюшган жиноий гуруҳ тузишда айбли деб топилиб, 20 йилга озодликдан маҳрум қилинган эди.\n2019 йилнинг сентябрида Жиноят ишлари бўйича Тошкент вилоят суди шикоят тартибида «Алиев иши»ни кўриб чиқиб, уни суд залидан озод қилган эди.


Хабибдан камар олиб қўйилиши ва унга жанг учун гонорар ҳам берилмаслиги мумкин - Zamin.uz\nХабибдан камар олиб қўйилиши ва унга жанг учун гонорар ҳам берилмаслиги мумкин\nАҚШнинг Невада штатида, Лас-Вегас шаҳрида UFC 229 турнири доирасида ирландиялик Конор Макгрегор ва россиялик Хабиб Нурмагомедов ўртасида жанг бўлиб ўтди. Доғистонлик жангчи жанг давомида устунлик қилди ва 4-раундда рақибини бўғиш усули орқали таслим қилди.\n«T-Mobile Arena» аренасида кечган жанг якунида оммавий муштлашув келиб чиқди, бу жанжални Хабиб Нурмагомедов бошлади. У рақиб мағлубиятини тан олгач, уни ҳақоратлади, унинг қафас ташқарисидаги тарафдорлари томон оғзидаги капасини тупурди ва қафасдан чиқиб, уларга ташланди. Кейин октагонга Нурмагомедов жамоаси вакиллари (Нурмагомедовнинг менежери Ризван Магомедов, чеченистонлик UFC жангчиси Зубайр Тухугов ҳамда самбо бўйича Россиянинг собиқ чемпиони Эседулла Эмиргаев) чиқиб келишиб, Макгрегорни дўппослай бошлашди.\nВазиятга полиция ва қўриқчилар аралашиб, жанжални тўхтатди. UFC президенти Дэйн Уайт аренага йиғилган минглаб ирландиялик мухлислар қаршисида Хабибга камарни бера олмаслигини маълум қилди, лекин у жанг ғолиби сифатида эълон қилинди.\nДэйн Уайтнинг айтишича, бу можаро туфайли Хабиб Нурмагомедов дисквалификация қилиниши, бунинг ортидан титулдан маҳрум қилиниши, шунингдек, жанг учун гонорардан маҳрум этилиши мумкин. Жанжал юзасидан Невада штати атлетлар комиссияси текширув олиб боради.\nҲозирда комиссия Нурмагомедовга жанг учун тўланиши кўзда тутилган 2 миллион долларлик гонорарни тўхтатиб қўйган. Аввалига комиссия Макгрегор учун ҳам тўловни (3 миллион доллар) тўхтатмоқчи эди, аммо воқеа тасвирлари ўрганиб чиқилгач, тўлов амалга оширилишига розилик берилган.\nЭндиликда Макгрегорнинг гонорари маъқулланган, Нурмагомедовнинг гонорари текширув тугагунча музлатиб қўйилган. Бундан ташқари, спортчиларга телетрансляциялардан тушган маблағдан улуш ваъда қилинганди.\n«Юзага келган жанжал туфайли Хабибдан чемпионлик камари тортиб олинмаслигига кафолат бера олмайман. Биз Невада спорт комиссияси қарорига бўйсунамиз. Менимча, комиссия кескин қарор қабул қилади.\nБугун ҳукумат аъзолари томошага келишганди, можаро бошлангач, улар зудлик билан ҳудудни тарк этишди. Бу жуда хунук ҳолат. Энди Хабибда муаммолар юзага келади.\nМен Конор жамоаси жангчиларидан бири Хабибни ўзига чорлаганини кўрдим. Хабиб ўзини тутиб тура олмади. Хабиб жамоасидаги икки йигит эса октагонга чиқди ва Конорга ортдан ҳужум қилишди. Мен кўрганлар шу.\nНевада атлет комиссияси воқеа тафсилотларини ўрганади. Конорни ҳеч нарсада айблашмаяпти. Хабиб ва унинг жамоаси аъзолари эса шубҳа остида. Хабиб жамоасидаги уч йигитни қўлга олишди, аммо Конор Макгрегор полицияга бу шахслар устидан даъвоси йўқлигини билдиргач, уларни қўйиб юборишди.\nРеваншми? Комиссия қарорини кутишимиз керак: Хабибга яна виза бериладими ёки уни депортация қилишадими? Мен ҳозирча нима бўлишини билмайман.\nАгар Хабибни узоқ муддатга четлатишса, биз уни титулдан маҳрум қилишга мажбур бўламиз. Хабиб октагондан ҳақиқий ғолиб бўлиб чиқиши ҳам мумкин эди. Унда бундай оқшом бўлмаслиги керак эди. У нотўғри ҳаракатлар қилди», – деган Уайт жангдан кейин ўтказилган матбуот анжуманида. “Замин” янгиликларини “Twitter”да кузатиб боринг\n2-01-2019, 20:50, Спорт\nUFC президенти: “Хабиб жанги учун 50 млн олиши мумкин”\n4-11-2018, 14:33, Спорт\nКонор Макгрегор реванш олишни истамоқда\n7-10-2018, 20:24, Спорт\nХабиб Нурмагомедов ва Конор Макгрегор вазн ўлчашди\n6-10-2018, 14:15, Спорт\nНурмагомедов Макгрегор билан жанг олдидан ўтказилган матбуот анжуманда рақибини кутиб ўтирмади\n5-10-2018, 10:53, Спорт


“Ўзбекистонликларнинг автобусда ёниши – қашшоқлик ташхисидир!”\n18 январь куни Самара-Чимкент автойўлида ёниб кетган эски “Икарус” автобусида 52 нафар ўзбекистонликнинг ҳалок бўлиши ижтимоий тармоқнинг ўзбек сегментида кўплаб саволларни ўртага чиқарди.\nНима учун яна айнан ўзбекистонликлар? Нега фожеа юз берган пайт автобус эшиклари очилмаган? Нега Россия-Ўзбекистон қатновига эски автобус қўйилган?\nЛондонлик таҳлилчи Алишер Илҳомов: “Бу фожеа Ўзбекистон иқтисодиёти қашшоқ ҳолатда қолаётганининг яна бир ташхисидир”, дея ёзди.\n“Мамлакатнинг иқтисодий ўсиши тўғрисидаги илгариги ва бугунги гаплар сафсата эканини эътироф этиш керак. Агар бундай бўлмаганида эди, мамлакат аҳолиси тўп-тўп бўлиб Россияга ишлагани чопишмасди. Мамлакатдан қочиб чиқаётганларнинг “нормал” транспорт – темир йўл ёки авиацияга пули йўқ. Улар Қозоғистон автобус ҳайдовчилари хизматидан фойдаланишади. Уларнинг хизматига талаб шу қадар каттаки, ҳатто бузуқ автобусларни ҳам ишга солишади. Аксинча йўл тутишса, фойдадан бенасиб қолишади.\nШу боис, содир бўлган воқеа аксарият аҳолиси қашшоқ ва оммавий миграция ёқасидаги мамлакат ҳолатининг мутлақо қонуниятли хотимасидир. Хўш, 2018 йил кутилаётган нархлар ошиши нимага олиб келиши мумкин? Мигрантларнинг янги тўлқинигами? У ҳолда бу каби янги фожеаларни башорат қилиш қийин эмас, дарвоқе, бундай воқеалар илгари ҳам бўлган”.\nМамлакатда мотам эълон қилиниши керакми?\nИжтимоий тармоқда юртдошларнинг ўлими юзасидан мамлакатда мотам эълон қилиниши керак, деган фикрлар янграмоқда.\n“Нормал мамлакатда мотам куни эълон қилишарди. Ўзбекнинг жони шунчалик қадрсизми?” деб ёзди журналист Сирожиддин Толибов ўзининг фейсбукдаги саҳифасида.\n“Биз етарли даражада тезкорлик билан расмий таъзиялар йўллаймиз… одамлар ҳалок бўлаётган барча давлатларга… ва бу тўғри! Бугун менинг 52 нафар ҳамюртим тириклайин ёнди… Ўзбекистонда мотам учун жуда етарли асос бор…”, дея ёзди бухоролик ҳуқуқ фаоли Шуҳрат Ғаниев.\nҲозиргача Туркия ташқи ишлар вазири Мевлуд Човушўғли, бир қанча давлатлар раҳбарлари автобус ҳалокати муносабати билан Ўзбекистон ҳукуматига ҳамдардлик билдиришган.\nФожеани ўрганиш юзасидан президент Шавкат Мирзиёев ҳукумат комиссияси тузган.\ndata-title="“Ўзбекистонликларнинг автобусда ёниши – қашшоқлик ташхисидир!”" data-description="18 январь куни Самара-Чимкент автойўлида ёниб кетган эски "Икарус" автобусида 52 нафар ўзбекистонликнинг ҳалок бўлиши ижтимоий тармоқнинг ўзбек сегментида ..." data-image="https://eltuz.com/wp-content/uploads/2018/01/rasm3400-1.jpg" data-url="https://eltuz.com/kundalik/202408/" data-services="facebook,odnoklassniki,twitter,telegram" data-counter="ig">\n“Ҳокимият томонидан ерим ноқонуний тортиб олиб қўйилди” деган шикоят билан ўтган йили Тошкент вилоятининг Қуйи Чирчиқ туманида истиқомат қилувчи ...\nЁмғирдан қутулиб, дўлга тутилишми? Ўзбекистон пахта секторини хусусийлаштириш жараёнидаги хатарлар Power Briefs туркумининг Ўзбекистондаги пахта секторини хусусийлаштириш жараёнида асосий ...\n“Ўз газингни ўзгага бериб, таппи ёққан ўзбегим”, дея совет даврини ёмонлаган халқимиз ўзининг замонавий тарихида ҳам газга ёлчимаяпти. Ўзбекистонда ...\nҲокимлар эшак гўштли “Шаршара”ни кўп емоқдами?\nБош прокуратура ҳузуридаги департамент “Шаршара” савдо белгиси остидаги колбасалар эшак гўшти қўшилган ҳолда савдога чиқарилишининг олдини олганини маълум қилди. ...


Фарҳод Сафаров: Бугун биз Қаршидан очко билан қайтишни кўзлагандик\n22 апрель, 2017, 22:50\n“Насаф” – “Обод” учрашуви якунига еткач. “Обод” клуби раҳбари Фарҳод Сафаров ўйин ҳақидаги фикрлари билан ўртоқлашди.\n-Бугун биз Қаршидан очко билан қайтишни кўзлагандик. Ўзларинг гувоҳ бўлдиларингиз ўйиннинг охирги дақиқасида гол уришга жуда яқин бўлдик. Аммо бу имкониятдан фойдалана олмадик. Ўйлайманки, бугунги ўйинда ҳар иккала жамоа яхши ўйин намойиш этди. Иккинчи бўлим бошида дарвозамиздан гол ўтказиб юбордик, тўғриси бу кутилмаган ҳол бўлди. Бунда ҳимоячиларимиз Черанни эътиборсиз қолдиришган эди. Бу гол қайсидир маънода режамизга салбий таъсир ўтказди. Аммо ўйинчиларимиз тезда ўзларини қўлга олишга эришдилар.\nНорхоновда кичик жароҳати борлиги туфайли биринчи бўлимда туширмадик. Нега гол ура олмаяпмиз? Демак, биз камроқ ҳужумлар уюштираяпмиз. Ҳужум кўпроқ бўлса, гол ҳам бўлади. Ўйлайманки, бунга энди кўпроқ эътибор берамиз. Кейинги ўйинларимизда етакчи жамоалар билан тенгма-тенг ўйнаб кичик ҳисобда мағлуб бўлаяпмиз. Бизга демак, омад ҳам етишмаяпти, - дейди Фарҳод Сафаров.